**Nepilngadīgo personu atbalsta informācijas sistēmas attīstības iespēju izvērtēšana, tās pilnveides koncepcijas un biznesa procesu aprakstu izstrāde**

*BAMS sistēmas koncepcijas apraksts*

Bērnu aizsardzības centrs

Līgums Nr. 2024/07-4/CNS/LV

1.7 versija

Rīgā, 2025. gada 12. jūnijs

C:\Users\sanish.raju\Desktop\1503-1413062_Brand update template creation\13-May-2015\A4 pieces\EY Panel_3-3_A4_proposal.wmf

A logo with numbers and text

Description automatically generated

Izmaiņu vēsture

1. tabula: Izmaiņu vēsture

|  |  |  |  |  |
| --- | --- | --- | --- | --- |
| **Nr.** | **Izmaiņu raksturojums** | **Datums** | **Autori** | **Versija** |
| 1. | BAMS sistēmas koncepcijas apraksts – darba versija Pasūtītāja komentāriem | 23.01.2025 | Rudīte Spriņģe,  Lauris Zarāns,  Žanna Sisojeva,  Niklāvs Mekšs,  Paula Kaņepe | 1.0 |
| 2. | BAMS sistēmas koncepcijas apraksts – darba versija Pasūtītāja komentāriem | 05.02.2025 | Rudīte Spriņģe,  Lauris Zarāns,  Žanna Sisojeva,  Niklāvs Mekšs,  Paula Kaņepe | 1.1 |
| 3. | BAMS sistēmas koncepcijas apraksts – gala versija | 19.02.2025 | Rudīte Spriņģe,  Lauris Zarāns,  Žanna Sisojeva,  Niklāvs Mekšs,  Paula Kaņepe | 1.2 |
| 4. | BAMS sistēmas koncepcijas apraksts – atjaunotā gala versija | 13.03.2025 | Rudīte Spriņģe,  Lauris Zarāns,  Žanna Sisojeva | 1.3 |
| 5. | BAMS sistēmas koncepcijas apraksts – atjaunotā gala versija | 19.03.2025 | Rudīte Spriņģe,  Lauris Zarāns,  Žanna Sisojeva | 1.4 |
| 6. | BAMS sistēmas koncepcijas apraksts – atjaunotā gala versija | 09.04.2025 | Rudīte Spriņģe,  Lauris Zarāns,  Žanna Sisojeva | 1.5 |
| 7. | BAMS sistēmas koncepcijas apraksts – atjaunotā gala versija | 25.04.2025 | Rudīte Spriņģe,  Lauris Zarāns,  Žanna Sisojeva | 1.6 |
| 8. | BAMS sistēmas koncepcija ar papildinājumiem pēc diskusiju semināriem ar nozares iestādēm | 12.06.2025 | Rudīte Spriņģe,  Lauris Zarāns,  Žanna Sisojeva | 1.7 |

Satura rādītājs

[Izmaiņu vēsture 2](#_Toc200640280)

[Satura rādītājs 3](#_Toc200640281)

[Lietotie saīsinājumi un skaidrojumi 4](#_Toc200640282)

[Lietotie termini un skaidrojumi 6](#_Toc200640283)

[**1.** Ievads 7](#_Toc200640284)

[**1.1** BAMS sistēmas stratēģiskā vīzija un stratēģiskie mērķi 7](#_Toc200640285)

[**1.2** Dokumenta mērķis 7](#_Toc200640286)

[**1.3** Projekta apraksts 8](#_Toc200640287)

[**2.** BAMS sistēmas funkcionalitāte un tās izmantošanas veids 9](#_Toc200640288)

[**2.1** BAMS sistēmas augstā līmeņa tehniskais risinājums 9](#_Toc200640289)

[**2.1.1** Dati 9](#_Toc200640290)

[**2.1.2** Integrācija 9](#_Toc200640291)

[**2.1.3** Drošība 10](#_Toc200640292)

[**2.1.4** Arhitektūras uzbūve 10](#_Toc200640293)

[**2.1.5** Autorizācija un autentifikācija 11](#_Toc200640294)

[**2.1.6** Lietojuma principi 12](#_Toc200640295)

[**2.1.7** BAMS sistēmas programmatūras arhitektūra 12](#_Toc200640296)

[**2.1.8** Nākotnes BAMS sistēmas paplašināšanas iespējas 17](#_Toc200640297)

[**2.2** Bērna profila izveides nosacījumi 17](#_Toc200640298)

[**3.** BAMS sistēmas lietotāju tiesības, pienākumi un sadarbības procesi 19](#_Toc200640299)

[**3.1** BAMS sistēmas lietotāju tiesības un pienākumi 19](#_Toc200640300)

[**3.1.1** IS lietotāju tiesības 19](#_Toc200640301)

[**3.1.2** BAMS sistēmas un PDIS lietotāju pienākumi 19](#_Toc200640302)

[**3.1.3** BAMS sistēmas lietotāju pārskats 21](#_Toc200640303)

[**3.2** BAMS sistēmas lietotāju sadarbības procesi 23](#_Toc200640304)

[**3.2.1** Sadarbības procesu veidi 23](#_Toc200640305)

[**3.2.2** Sadarbības procesu ietekme un ieguvums 24](#_Toc200640306)

[**3.3** BAMS sistēmas integrācija ar esošajām un plānotajām IS un reģistriem 24](#_Toc200640307)

[**3.4** Iestāžu funkciju nodrošināšana BAMS sistēmā 25](#_Toc200640308)

[**4.** Bērna profila vadīšanas process, algoritmi un IS lietotāju tiesību piešķiršana 26](#_Toc200640309)

[**5.** BAMS sistēmas pārvaldības modelis 29](#_Toc200640310)

[**6.** BAMS sistēmas lietotāju rīcības dublēšanas riski 31](#_Toc200640311)

[**7.** BAMS sistēmā iekļaujamo datu iegūšana un aktualizācija 32](#_Toc200640312)

[**8.** Risku monitorings BAMS sistēmā 33](#_Toc200640313)

[**8.1** Ar riskiem saistīto datu noteikšana bērna profilā 34](#_Toc200640314)

[**8.2** Kopējais monitoringa ietvars un risku vērtēšana 36](#_Toc200640315)

[**8.3** Prevencijas funkcijas īstenošana 36](#_Toc200640316)

[**8.4** Risku monitoringa funkcijas piemērs 38](#_Toc200640317)

[**9.** Nestandarta gadījumus atbalstošā BAMS sistēmas funkcionalitāte 40](#_Toc200640318)

[**10.** Stratēģiskajās diskusijās identificētie apsvērumi 41](#_Toc200640319)

[Pielikumi 43](#_Toc200640320)

Lietotie saīsinājumi un skaidrojumi

2. tabula: Saīsinājumi un skaidrojumi

| **Saīsinājums** | **Skaidrojums** |
| --- | --- |
| AGIS | Audžuģimeņu informācijas sistēma |
| APAS | Administratīvo pārkāpumu procesa atbalsta sistēma |
| API | Lietojumprogrammas saskarne (angļu: application programming interface) |
| ĀAAC | Ārpusģimenes aprūpes atbalsta centri |
| ĀP | Ārstniecības persona |
| ĀP reģistrs | Ārstniecības personu un ārstniecības atbalsta personu reģistrs |
| BAASIK | Bērnu agrīnās attīstības skrīninga instrumentu komplekts (IT sistēma) |
| BAC | Bērnu aizsardzības centrs |
| BAI | Bērnu aprūpes iestāde, ilgstošas sociālās aprūpes un sociālās rehabilitācijas institūcija |
| BAMS | Bērnu aizsardzības un monitoringa sistēma, kas aizstās pašreizējo Nepilngadīgo personu atbalsta informācijas sistēmu (NPAIS) |
| BARIS | Bāriņtiesu informācijas sistēma |
| DAGR | Datu izplatīšanas un pārvaldības platforma |
| DigiSoc | Labklājības nozares un pašvaldību sociālās sfēras platforma, kas nākotnē tiks izstrādāta un ieviesta "Pašvaldību pakalpojumu digitālā transformācija un pašvaldību atbalsta procesu modernizācija un centralizācija, tai skaitā sadarbībā ar valsts pārvaldes institūcijām" projekta ietvaros |
| EY | SIA “Ernst & Young Baltic” |
| ENŽ | Elektroniskais notikumu žurnāls. Nākotnē ENŽ būs aizstāts un tā funkcionalitāte tiks ieviesta VNR. |
| E-veselība | Vienotā veselības nozares elektroniskā informācijas sistēma |
| FPRIS | Fizisko personu reģistra informācijas sistēma |
| IeM IC | Iekšlietu ministrijas Informācijas centrs |
| IeVP | Ieslodzījuma vietu pārvalde |
| IeVP IS | Ieslodzīto informācijas sistēma |
| IIS | Veselības un darbspēju ekspertīzes ārstu valsts komisijas Invaliditātes informatīvā sistēma |
| IKT | Informācijas un komunikācijas tehnoloģija |
| IS | Informācijas sistēma |
| IS Pārzinis | Institūcija, kas organizē un vada institūcijas informācijas sistēmas darbību |
| IZM | Izglītības un zinātnes ministrija |
| KRASS | Kriminālprocesa informācijas sistēma. KRASS tiek attīstīts un nākotnē tiks aizvietots ar E-KRASS. |
| LabIS | Vienotā Labklājības informācijas sistēma |
| LM | Labklājības ministrija |
| LRP | Latvijas Republikas prokuratūra |
| MK | Ministru kabinets |
| NPAIS | Nepilngadīgo personu atbalsta informācijas sistēma |
| Nr.p.k. | Numurs pēc kārtas |
| NVD | Nacionālais veselības dienests |
| PAK | Pašvaldības administratīvā komisija |
| PDIS | Pamatdarbības informācijas sistēma, kuru izmanto vai nākotnē izmantos bērnu tiesību un tiesisko interešu aizsardzības subjekti, kas ir valsts iestādes, pašvaldības iestādes un to pārstāvji, un kas ir esošās NPAIS lietotāji vai būs BAMS sistēmas lietotāji. |
| PLUS | Valsts probācijas dienesta Probācijas klientu uzskaites sistēma |
| PMLP | Pilsonības un migrācijas lietu pārvalde |
| PP | Pašvaldības policija |
| ProIS | Latvijas Republikas prokuratūras informācijas sistēma |
| REIS | Valsts robežsardzes elektroniskās informācijas sistēma |
| SAIS | Sociālās apdrošināšanas informācijas sistēma |
| SD | Pašvaldības sociālais dienests |
| SOPA | Pašvaldību sociālās palīdzības un sociālo pakalpojumu administrēšanas informācijas sistēma |
| SPOLIS | Valsts sociālās politikas monitoringa informācijas sistēma |
| SR | Sodu reģistrs |
| TIS | Tiesu informatīvā sistēma |
| UGF | Uzturlīdzekļu garantiju fonds |
| UGF reģistrs | UGF iesniedzēju un parādnieku reģistrs |
| VDEĀVK | Veselības un darbspēju ekspertīzes ārstu valsts komisija |
| VIIS | Valsts izglītības informācijas sistēma |
| VIS | Vadības informācijas sistēma |
| VNR | Vienotais notikumu reģistrs |
| VP | Valsts policija |
| VPD | Valsts probācijas dienests |
| VRS | Valsts robežsardze |
| VSAA | Valsts sociālās apdrošināšanas aģentūra |

Lietotie termini un skaidrojumi

3. tabula: Termini un skaidrojumi

| **Termins** | **Skaidrojums** |
| --- | --- |
| Administratīvais pārkāpums | Personas prettiesiska, vainojama rīcība (darbība vai bezdarbība), par kuru likumā vai pašvaldību saistošajos noteikumos paredzēta administratīvā atbildība. |
| BAMS sistēmas lietotāji | Šī dokumenta kontekstā BAMS sistēmas lietotāji ir Iestādes, kas ir tieši sistēmas un biznesa lietotāji, kā arī Iestādes, kas saņems datus no BAMS sistēmas vai nodos datus BAMS sistēmai (atbilstoši 5. tabulā aprakstītām lietotāju tiesību grupām). |
| Bērna māja | Speciālistu sadarbības modelis (programma), kuras mērķis ir nodrošināt vislabāko atbalstu bērniem, kas cietuši no seksuālas izmantošanas |
| Bērns | Bērns ir persona, kas nav sasniegusi 18 gadu vecumu jeb nepilngadīgā persona, izņemot tās personas, kuras saskaņā ar likumu izsludinātas par pilngadīgām vai stājušās laulībā pirms 18 gadu vecuma sasniegšanas. |
| Iestāde | Valsts, pašvaldību vai citu juridisko vai fizisko personu dibināta iestāde, kuras uzdevumos ir iekļauta vai kuras pamatprocesi (vai kuru rīcībā esošie dati) ir saistīti ar bērnu tiesību un tiesisko interešu aizsardzību. Šī dokumenta kontekstā Iestādes ir esošās NPAIS lietotāji un nākotnes BAMS sistēmas lietotāji. |
| Izglītības iestāde | Valsts, pašvaldību vai citu juridisko vai fizisko personu dibināta iestāde, kuras uzdevums ir izglītības programmu īstenošana, vai komercsabiedrība, kurai izglītības programmu īstenošana ir viens no darbības veidiem. Šī dokumenta kontekstā tiek izskatītas izglītības iestādes, kuras īsteno bērnu izglītības programmas, it īpaši iestādes, kuras īsteno vispārējās izglītības programmas (pirmsskolas, pamata izglītības skolas un vidusskolas), lai nodrošinātu izglītojamā vispārēju garīgo un fizisko spēju attīstību, sagatavotu viņu izglītības turpināšanai, darbam un dzīvei sabiedrībā. |
| Krīzes centrs | Sociālās rehabilitācijas institūcija, kurā tiek sniegta īslaicīga sociāla, psiholoģiska un cita veida palīdzība krīzes situācijā nonākušām personām. |
| Prevencija | Dokumenta kontekstā termins lietots kā iepriekšēju izsargāšanās pasākumu, kas saistīti ar bērnu, veikšana. |
| Projekts | Nepilngadīgo personu atbalsta informācijas sistēmas attīstības iespēju izvērtēšana, tās pilnveides koncepcijas un biznesa procesu aprakstu izstrāde pēc noslēgtā līguma Nr. 2024/07-4/CNS/LV starp Bērnu aizsardzības centru un SIA “Ernst & Young Baltic” |
| Sensitīvie dati | Pamatojoties uz Vispārīgo datu aizsardzības regulu (angļu: *General Data Protection Regulation, GDPR*) 2016/679, kas ir Eiropas Savienības regula par fizisko personu aizsardzību attiecībā uz personas datu apstrādi un šādu datu brīvu apriti, sensitīvajiem datiem ir jāpiemēro īpaši apstrādes nosacījumi. Par šādiem datiem ir uzskatāmi: personas dati, kas atklāj rases vai etnisko piederību, politiskos uzskatus, reliģisko vai filozofisko pārliecību; dati par dalību arodbiedrībā; ģenētiskie dati, biometriskie dati, ko apstrādā tikai, lai identificētu fizisku personu; ar veselību saistīti dati; dati par fiziskas personas dzimumdzīvi vai seksuālo orientāciju. |
| Skola kopienā IT rīks | Skola Kopienā projekts (Valsts izglītības satura centra projekts) - projekta mērķis ir attīstīt integrētu skolas-kopienas jeb pašvaldības izglītības ekosistēmas pieeju, veicinot starpinstitūciju sadarbību un izglītojamā vecāku (personu, kas realizē aizgādību) iesaisti izglītības procesā, lai nodrošinātu koordinētu rīcību sociālās atstumtības un priekšlaicīgas mācību pārtraukšanas riska samazināšanai izglītojamiem un sekmētu vispārējās pamatizglītības un vidējās izglītības satura apguvi. Viena no projekta ietvaros veicamajām darbībām ir Interaktīvā rīka attīstīšana, izveidojot ar Valsts izglītības informācijas sistēmu savienotu interaktīvu atbalsta platformu sociālās atstumtības un priekšlaicīgas mācību pārtraukšanas riska novērtēšanai un vadīšanai. |

1. Ievads
   1. BAMS sistēmas stratēģiskā vīzija un stratēģiskie mērķi
      * + 1. BAMS sistēma tiek veidota, lai centralizēti apvienotu bērnu aizsardzības, sociālās, veselības, izglītības, iekšlietu un tieslietu nozaru iestāžu rīcībā esošu informāciju par bērnu un nodrošinātu ātru un efektīvu informācijas apmaiņu par bērna tiesību aizsardzības un interešu jautājumiem, kas veicinātu iestāžu savlaicīgu un koordinētu rīcību, ieskaitot bērnam apdraudošu apstākļu novēršanā. Lai nodrošinātu pilnvērtīgu stratēģiskās vīzijas realizāciju, ir nepieciešams veikt vairāku BAMS sistēmas stratēģisko mērķu izpildi (4. tabula).

4. tabula: BAMS sistēmas stratēģisko mērķu kopsavilkums

|  |  |
| --- | --- |
| * + - 1. **Stratēģiskā mērķa nosaukums** | **Stratēģiskais mērķis** |
| * + - 1. Datu pieejamība | * + - 1. Nodrošināt visaptverošus un kvalitatīvus datus par bērnu. Sistēmas mērķis ir apkopot datus, kas saistās ar bērnu tiesību pārkāpumiem, kā arī informāciju saistībā ar veiktajām preventīvajām darbībām, lai mazinātu šo pārkāpumu ietekmi. Sistēmai jānodrošina informācija, lai atbalstītu uz datiem balstītu rīcības plānošanu, lai varētu laicīgi identificēt agrīnas riska pazīmes un novērst nopietnāku risku iestāšanos. |
| * + - 1. Datu izgūšana | * + - 1. Nodrošināt vienkāršu, saprotamu un pilnvērtīgu datu izgūšanas iespēju no jaunās IS, lai atbalstītu Iestādes to funkciju nodrošināšanā un izpildē. |
| * + - 1. Datu analītika | * + - * 1. Nodrošināt datu analītiku Iestāžu iekšējo procesu nodrošināšanai vai pētniecības funkcijas nodrošināšanai, tostarp analizējot ilgtermiņā apkopotu informāciju un tendences par bērnu tiesību aizsardzību un to pārkāpumiem, nodrošinot datus pēc reģionalitātes un demogrāfijas principiem. |
| * + - 1. Sadarbība un izsekojamība | Uzlabot bērnu tiesību aizsardzības sistēmā Iestāžu sadarbību, mazinot ar komunikāciju saistīto administratīvo slogu un paātrinot reālas palīdzības darbību sākšanu bērnam kritiskā situācijā. Izstrādāt apziņošanas mehānismus, nodrošinot automātisku informācijas apriti no vienas Iestādes citai. |
| * + - 1. Sistēmas modernizācija | Nodrošināt Iestādēm jaunu un modernu IS, kura atbilst jaunākajiem tehnoloģiskajiem standartiem un spēj pildīt tai doto funkciju ilgtermiņa periodā. |
| * + - * 1. Risku prevencija | * + - 1. Nodrošināt agrīnu bērna riska faktoru identificēšanu ar BAMS sistēmas riska monitoringa funkcijas palīdzību, kompetentajām institūcijām, izmantojot pierādījumos balstītas metodes.[[1]](#footnote-2), [[2]](#footnote-3) |

* 1. Dokumenta mērķis

BAC sadarbībā ar EY īsteno Projektu, kura ietvaros tiek izstrādāts NPAIS pilnveides koncepcijas (turpmāk - BAMS sistēmas koncepcijas) apraksts. Projekta 1. nodevumā “Ievada ziņojums” tika pārskatīta informācija un dokumenti, kas atspoguļo NPAIS pielietošanu bērnu tiesību un tiesisko interešu aizsardzības jomā, tika organizētas intervijas ar bērnu tiesību un tiesisko interešu aizsardzībā iesaistītajām Iestādēm BAMS sistēmas koncepcijas izstrādei, kā arī tika izveidoti priekšlikumi izmaiņām no iegūtās informācijas, dokumentiem un intervijām. Šī projekta otrā nodevuma galvenais mērķis ir izstrādāt BAMS sistēmas koncepcijas aprakstu, kas sevī ietver šādus darba uzdevumus:

* Vienoties ar Pasūtītāju un darba grupu par IS iekļaujamo nepieciešamo funkcionalitāti un šīs funkcionalitātes izmantošanas veidu (piemēram, atskaites izmantošanas formas, nepieciešamās saskarnes u.c.);
* Definēt IS lietotāju tiesības, pienākumus un sadarbības procesus;
* Noteikt katra bērna profila gadījuma vadīšanas procesu (informācijas saņemšanas, nodošanas soļi, gadījuma risināšanas atbildīgo iestāžu noteikšana, paziņojums uzraugiestādei utt.), algoritmus iestājoties gadījumam un noteikt gadījuma risināšanas atbildīgas Iestādes piešķirtās lietotāja tiesības IS;
* Piedāvāt datu uzkrāšanas un apmaiņas rīku kā visefektīvāko risku vadības instrumentu, piemēram, nosakot vai tā būs IS vai datu pārlūks;
* Identificēt jaunās BAMS sistēmas biznesa procesa pārziņa un tehnisko resursu pārziņa iestādes, saskaņojot to ar Pasūtītāju;
* Novērtēt funkciju dublēšanās riskus – sniegt argumentētus, datos balstītus priekšlikumus dublējošo darbību novēršanai datu ievadē, apstrādē, uzkrāšanā (iestāžu/institūciju funkciju iespējamo dublējošo darbību novēršanā);
* Paredzēt bērna profila izveides nosacījumus IS. Noskaidrot efektīvākos bērna profila izveides un aktualizēšanas nosacījumus, paredzot, ka IS tiek atspoguļots pilns bērna profils, atbilstoši definējot datu avotus;
* Noteikt IS izmantošanas iespējas atbildīgo iestāžu funkciju nodrošināšanā (statistika, bērnu tiesību un interešu ievērošanas uzraudzība, palīdzības un atbalsta pakalpojumu plānošana utt.);
* Noteikt IS iekļaujamos datus, to iegūšanas un aktualizācijas principus, informācijas uzkrājuma apjomu un apstrādes mērķi, ņemot vērā datu aizsardzības aspektus;
* Paredzēt iespēju bērna profila datus izmantot vardarbības monitoringam;
* Paredzēt integrāciju ar esošajām un plānotajām IS, reģistriem, tai skaitā prevencijas funkciju skrīningam (izpētot politikas plānošanas dokumentos, informatīvajos ziņojumos, normatīvo aktu projektos u.c. minētajam), kas nav minēti 3.punktā;
* Izpētīt lietošanas gadījumus par nepilngadīgo personu datu uzkrāšanu nestandarta gadījumiem (piemēram, ārpus Latvijas dzīvojošiem bērniem, bērniem, kuriem ilgstoši nav nodrošināta veselības aprūpe un izglītība u.c.), izpētīt šo grupu ietekmi uz kopējo datu kvalitāti.
  1. Projekta apraksts
     + - 1. Šis Projekts tiek īstenots Eiropas Savienības kohēzijas politikas programmas 2021. – 2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.1. pasākuma “Speciālistu, kuru profesionālā darbība saistīta ar bērnu tiesību aizsardzības nodrošināšanu, profesionālās kvalifikācijas pilnveide un bērnu likumisko pārstāvju atbildības stiprināšana bērnu tiesību aizsardzības sistēmas reorganizācijas ietvaros” projekta Nr. 4.3.6.1/1/24/I/001 “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana” ietvaros. Šī Projekta mērķis ir izpētīt un stiprināt bērnu tiesību un tiesisko interešu aizsardzības nodrošināšanu, izvērtējot NPAIS attīstības iespējas, veidojot sistēmas koncepciju un biznesa procesu aprakstus.

1. BAMS sistēmas funkcionalitāte un tās izmantošanas veids
   1. BAMS sistēmas augstā līmeņa tehniskais risinājums

2. sadaļā tiek aprakstītas vadlīnijas arhitektūras ieviešanai, kas izmantojamas BAMS sistēmā un jaunu papildinājumu ieviešanā, pielāgošanā un konfigurēšanā, un to integrācijā ar kopējo arhitektūru.

Arhitektūras principi jāizmanto kā konceptuāls pamats, lai arhitektūra atbalstītu projekta mērķi. BAMS sistēmas izstrādei ir jābūt balstītai uz aprakstītām arhitektūras vadlīnijām, lai BAMS sistēma kā bērnu profilu datu uzkrāšanas un apmaiņas rīks, kļūtu par efektīvu risku vadības risinājumu. Detalizētu tehnisko risinājumu definēšanas laikā dažus pamatprincipus var pārskatīt, lai nodrošinātu arhitektūras atbilstību mērķiem. Risinājuma ieviešanā, pielāgošanā un konfigurēšanā būtu jāņem vērā un jāierosina risinājumi, kas ir vienkārši, elastīgi, paplašināmi, mērogojami un uzturami.

* + 1. Dati

**Datu integritāte**

BAMS sistēma nodrošina datu integritāti un viennozīmīgumu neatkarīgi no sistēmas komponenšu izmaiņām. Ir ievērots princips “patiesība vienuviet” (*Single Source of Truth*), kur ir viennozīmīgi skaidrs katras datu kopas primārais izcelsmes avots, uz kuru citviet tiek veidotas atsauces (netiek pieļauta attiecīgās datu kopas rediģēšana dažādās izcelsmes vietās).

**Datu apstrāde**

Personas datu apstrāde tiek veikta atbilstoši Latvijas Republikas normatīvajiem aktiem. BAMS sistēmā var tikt glabāta informācija, kas tiek klasificēta kā ierobežotas pieejamības informācija, tāpēc BAMS sistēmā ir jānodrošina datu apstrādes mērķa un personas autorizācijas pārbaude pirms datu apstrādes veikšanas.

**Datu klasifikācija un vienotas definīcijas**

Dati tiek klasificēti un ir definēti konsekventi visās BAMS sistēmas komponentēs, to definīcijas ir saprotamas un pieejamas visiem PDIS pārziņiem.

BAMS sistēmā iekļaujamo datu iegūšanas un aktualizācijas koncepts tiek aprakstīts šī dokumenta 7. sadaļā, un tas balstās uz Iestāžu nodošanas un saņemšanas identificētajām vajadzībām.

* + 1. Integrācija

**Datu apmaiņas principi**

Datu apmaiņai starp koplietošanas komponentēm un integrējamajām PDIS izmantojami tehniskie pieprasījumu apstrādes rīki, pie katras transakcijas norādot IS lietotāju, pēc kura pieprasījuma konkrētais datu apmaiņas izsaukums tiek veikts.

Datu apmaiņa starp IS komponentēm un ārējām sistēmām tiek veikta, izmantojot integrācijas, kas realizētas integrācijas slānī, izmantojot:

* Sinhronus saskarņu izsaukumus – ja biznesa procesa izpilde var tikt veikta bez laika nobīdes;
* Asinhronus saskarņu izsaukumus – ja biznesa procesa izpilde tiks veikta ar laika nobīdi (piemēram, biznesa procesa izpilde paredz gaidīt citu ārējo sistēmu servisa sniedzēja darbību izpildi);
* XML standarta formāta failu apmaiņu.

Datu apmaiņa starp BAMS sistēmu un citām IS realizējama, izmantojot **vienotu integrāciju slāni**.

Kur iespējams, datu apmaiņa jānodrošina, izmantojot DAGR, kas nodrošina vienotu un ātrdarbīgu datu izplatīšanas datu agregatora risinājumu starp valsts reģistriem.

* + 1. Drošība

**Drošības principi**

Dati ir jāaizsargā pret nesankcionētu izmantošanu un izpaušanu. Jānodrošina mehānismi, kas ierobežo nesankcionētu piekļuvi.

Visām BAMS sistēmā integrētajām PDIS ir jābūt veiktām neatkarīgu trešo pušu drošības auditam, un šīm IS ir jāizpilda minimālie drošības nosacījumi, kas tiks definēti koplietošanas komponenšu ieviešanas, pielāgošanas un konfigurēšanas ietvaros.

BAMS sistēmas procesu monitoringu paredzēts veikt šādos slāņos:

* Prezentācijas slānī jeb IS lietotāju saskarnes slānī;
* Biznesa procesu slānī;
* Datu slānī;
* Integrāciju slānī.

BAMS sistēmas datu drošība jānodrošina, izmantojot dažādus paņēmienus un tehnoloģijas, piemēram:

* Transporta līmenī – SSL, Standarta autentifikācija (Basic authentication);
* Ziņojumapmaiņas līmenī – SAML, lietotājvārds/parole, XML Encryption, XML Signature;
* Ziņojumu satura līmenī – dokumentu identificē ar droša jeb kvalificēta e-paraksta palīdzību vai citu parakstītāja identitāti apliecinoša kvalificēta digitālā sertifikāta palīdzību;
* Datu glabāšanas līmenī – personas dati tiek glabāti šifrētās datubāzēs, atdalot personificētus datus no nepersonificētiem, kā arī datubāzu administratoru konti ir sadalīti.

**Personas dati**

Datu glabāšanas līmenī personas dati glabāti šifrētās datubāzēs (vismaz šifrējot uzglabāšanas laikā – *encrypt at rest*), pēc nepieciešamības atdalot personificētus datus no nepersonificētiem.

BAMS sistēmas arhitektūrā jāparedz tādi autentifikācijas un autorizācijas principi, lai IS lietotāji nevarētu apiet autentifikācijas un autorizācijas procedūras un nesankcionēti lietot BAMS sistēmas funkcionalitāti vai piekļūt sistēmas datiem, tai skaitā apejot drošības kontroles programmas, piemēram, operētājsistēmas, failu sistēmas vai datubāzes līmenī.

Pieļaujama tāda risinājuma arhitektūra, kas samazinātu visu potenciālo drošības atribūtu – konfidencialitātes, integritātes un pieejamības, apdraudējuma riskus, ņemot vērā to, ka BAMS sistēmā tiks apstrādāta ierobežotas pieejamības informācija.

* + 1. Arhitektūras uzbūve

**Arhitektūras slāņi**

Arhitektūra ir jāveido kā vairāklīmeņu arhitektūra ar vismaz šādiem loģiski nodalītiem funkcionalitātes slāņiem:

* Prezentācijas slānis jeb IS lietotāju saskarnes līmenis – nodrošina funkcionalitātes attēlošanu atbilstoši IS lietotāju vajadzībām ērtā un saprotamā veidā;
* Biznesa loģikas slānis – nodrošina IS lietotāju funkcionālo pieprasījumu pārvēršanu datu apstrādes pieprasījumos atbilstoši definētajiem biznesa likumiem;
* Datu slānis – nodrošina datu uzglabāšanu un datu integritātes kontroli;
* Integrācijas slānis – nodrošina biznesa loģikas līmenī definēto funkciju izsaukumu un datu apmaiņas iespējas ar saistītām IS.

**Modularitāte**

Arhitektūra atbalsta modulāru sistēmu izstrādi, kurā ieviešanu, pielāgošanu un konfigurēšanu var veikt dažādi pakalpojumu sniedzēji un saistītiem moduļiem var būt dažādi ražotāji un tehnoloģiskā bāze.

BAMS sistēma realizējama kā atsevišķu komponenšu kopums (modulāra sistēma) visiem BAMS sistēmā atbalstāmajiem procesiem. Piedāvātajam risinājumam jānodrošina BAMS sistēmas papildināšanas iespēja ar jauniem funkcionāliem moduļiem, neietekmējot jau ieviestos funkcionālos moduļus.

**Mērogojamība**

Mērogojamība sistēmā jānodrošina ar virtualizācijas palīdzību, kā arī veidojot IS ar skaidri definētām optimāla apjoma mērogošanas vienībām (*scale units*), kuras iespējams mērogot individuāli, neatkarīgi no pārējām sistēmas vienībām.

BAMS sistēmas arhitektūrai jābūt gan vertikāli, gan horizontāli mērogojamai. Arhitektūras izstrādē jāparedz risinājumi, kas nodrošinās BAMS sistēmas veiktspējas palielināšanu, pievienojot papildu tehniskos resursus bez BAMS sistēmas darbības traucējumiem.

**Veiktspēja**

Veiktspēja jānodrošina atbilstoši iespējamai sistēmas pieprasījumu intensitātei. API saskarnēs jānodrošina individuāla pakalpojuma un individuālā izsaucēja veiktspējas ietekmes lokalizācija. Tādējādi atsevišķa izsaucēja nekorekta vai apzināti naidīga darbība neietekmētu kopējo sistēmas stabilitāti un pieejamību (*rate throttling policies*).

* + 1. Autorizācija un autentifikācija

**IS lietotāja darbību autorizācijas**

IS lietotāju un IS darbību autorizēšanai tiek izmantota informācija par IS lietotāju piederību lomām. BAMS sistēmā jānodrošina IS lietotāja veicamo darbību autorizācijas iespējas visos arhitektūras slāņos, tai skaitā datubāzes līmenī jābūt iespējai noteikt piekļuves tiesības, tabulas, ieraksta un atsevišķa datu lauka līmenī.

**IS lietotāju autentifikācija**

BAMS sistēmas koncepcija paredz nodrošināt autentifikāciju izmantojot vienoto autentifikāciju ar Latvija.lv “Vienotās pieteikšanās moduli”

BAMS sistēmas administratora lomas IS lietotājiem visos autentifikācijas gadījumos ir jāparedz divfaktoru autentifikācijas princips.

* + 1. Lietojuma principi

**Tehnoloģiskā neatkarība**

IS arhitektūra ir jāplāno tā, lai samazinātu tehnoloģisko pārmaiņu ietekmi uz Iestāžu darbu. Jānodrošina, ka programmatūra nav atkarīga no konkrētas operētājsistēmas programmatūras vai īpašas aparatūras. Risinājumam jānodrošina savietojamība un jāizmanto atvērtie standarti.

* + 1. BAMS sistēmas programmatūras arhitektūra

2.1.7. apakšsadaļā tiek aprakstīti BAMS sistēmas moduļi, koplietošanas komponentes un sniegta informācija par IS, ar ko BAMS sistēma veic datu apmaiņu. BAMS sistēmas loģiskā arhitektūra sniedz informāciju par sistēmas loģisko uzbūvi, par to, kādi ir tās moduļi, kā tos paredzēts grupēt sistēmas slāņos, kā tie sadarbojas, kādas ir to prasības attiecībā uz infrastruktūru u. tml. Ir aprakstītas sistēmas iekšējās komponentes, identificēts, kurām no šīm komponentēm jānodrošina ārējo saskarņu funkcionalitāte, kā arī noteikti sistēmas iekšējo komponenšu un moduļu sadarbības scenāriji, nepieciešamās saskarnes. BAMS sistēmā jāveido vairāku slāņu arhitektūra, paredzot vismaz šādus arhitektūras slāņus:

* Prezentācijas slānis;
* Biznesa loģikas slānis;
* Datu slānis;
* Integrācijas slānis.

BAMS sistēmas programmatūras arhitektūras shematiskajam attēlojumam (2. ilustrācija) tiek izmantoti šādi grafiskie elementi (1. ilustrācija):

|  |  |
| --- | --- |
| Grafiskais elements | Apraksts |
|  | BAMS sistēma |
|  | BAMS sistēmas komponente, ko paredzēts ieviest šajā projektā |
|  | BAMS sistēmas komponenšu kopa, kas apvieno līdzīgas funkcionalitātes komponentes |
|  | BAMS sistēmas arhitektūras slāņi |

1.ilustrācija: BAMS sistēmas programmatūras arhitektūras grafiskie elementi



2. ilustrācija: BAMS sistēmas programmatūras arhitektūra

**Prezentācijas slānis**

Konceptuālā līmenī tiek paredzēts, ka IS lietotājiem tiks izveidota publiskā saskarne – IS lietotāja interfeiss. Tiek sagaidīts, ka IS lietotāja interfeiss ir pieejams, piekļūstot tam, izmantojot tīmekļa pārlūkprogrammas.

**Autorizēto IS lietotāju darba vietas**

Autorizētās piekļuves punkts pēc IS lietotāja autentifikācijas un autorizācijas nodrošinās pieeju ierobežotas pieejamības informācijai un BAMS sistēmas pamata funkcionalitātei, atbilstoši IS lietotāja tiesību veidiem. BAMS sistēmas lietotājam būs iespēja veikt dažādas funkcijas, kas atbalstītu lietotāju iestādes ikdienā veicamo pienākumu izpildē. Lietotāja darba vietas izstrādē plānots iekļaut mākslīgā intelekta risinājumus, lai veicinātu iestāžu darba efektivitāti un precizitāti, tai skaitā informācijas analizēšanā un rīcības plānošanā. Papildus, mākslīgā intelekta ieviešana ļautu mazināt administratīvo slogu un palielināt savstarpējās komunikācijas ātrumu starp iestādēm.

5. tabula: BAMS sistēmas lietotāja darba vietas funkciju piemēri

|  |  |  |  |
| --- | --- | --- | --- |
| * + - * 1. **Nr.p.k.** | * + - * 1. **Funkcija** | * + - * 1. **Skaidrojums** | **Piemērs** |
| * + - * 1. 1. | * + - * 1. Informācijas pārvaldība | * + - * 1. BAMS sistēma nodrošina lietotājam bērna aktuālā profila, kā arī gadījumu un specifisku datu informācijas pārskatu. Tiek izcelta informācija par būtiskākajiem notikumiem ar mākslīgā intelekta palīdzību. | * Tiek izveidota hronoloģiska notikumu līnija bērna profilā, izceļot informāciju par būtiskākajiem notikumiem. * Tiek piedāvātas saites uz detalizētāku informāciju un dokumentiem. * Tiek izcelta informācija par bērna apdraudējumiem un potenciālajiem riska faktoriem. |
| * + - * 1. 2. | * + - * 1. Rīcības plānošanas atbalsts | * + - * 1. BAMS sistēma spēj aktīvi atbalstīt lietotāju rīcības plānošanā saistībā ar bērnu. Tiek piedāvāts apkopotās informācijas pārskats par bērna aktuālo situāciju, tai skaitā par līdzīgiem gadījumiem, lai varētu plānot tālākās darbības. | * BAMS sistēma identificē līdzīgus gadījumus un to atrisinājumus. * BAMS sistēma apkopo informāciju par bērna situāciju balstoties uz reģistrētiem notikumiem. |
| * + - * 1. 3. | * + - * 1. Starpinstitūciju sadarbība | * + - * 1. BAMS sistēmas lietotāju darba vieta ļauj efektīvi veikt starpinstitucionālo sadarbību. BAMS sistēma pēc iespējas automatizē un atvieglo komunikācijas funkciju starp Iestādēm. | * Automātiska paziņojumu nosūtīšana BAMS sistēmas un PDIS lietotājiem. * Uzdevuma nosūtīšana BAMS sistēmas un PDIS lietotājiem. * Automatizēta uzdevumu termiņu kontrole. |
| * + - * 1. 4. | * + - * 1. Risku pārvaldība | * + - * 1. Risku monitoringa funkcija, kuras ietvaros iespējams redzēt aktuālo informāciju par bērna apdraudējumiem, potenciālajiem riska faktoriem, ar bērnu saistītajām personām un ar tām saistītajiem riska faktoriem. | * Riska monitoringa reitinga klasifikācija, balstoties uz pieejamajiem datiem BAMS sistēmā, nosakot attiecīgo riska līmeni. * Agrīnās brīdināšanas sistēma, balstoties uz identificējamajiem datiem par bērnu BAMS sistēmā. * Atbilstoši risku līmenim veicamo mitigācijas procesu ieteikumu uzskaite. * Riska faktoru identifikācija. |
| * + - * 1. 5. | * + - * 1. Plānošana un pārvaldība | Termiņu pārskats un analīze. | * Automātiska termiņu uzskaite, kontrole un pārskats. |
| * + - * 1. 6. | * + - * 1. Dokumentu izveide | * + - * 1. Atbalsta funkcija BAMS sistēmā apstrādātu dokumentu izveidei. | * Automatizēta dokumentu sagatavošanas funkcija. |
| * + - * 1. 7. | * + - * 1. Analītika un kontrole | * + - * 1. Padziļinātas datu analīzes veikšana, uzraugot noteiktu tendenču izvirzīšanos. Papildus, datu, savstarpējās sadarbības un termiņu ievērošanas kontroles veikšana, nodrošinot BAMS sistēmas darbības higiēnas ievērošanas pārskatu. | * Tendenču analīze bērna profilā. * Prognozējošā analītika par BAMS sistēmas funkcionēšanu. * Statistikas vizualizācija, ļaujot pārskatāmi un uztverami saņemt informāciju par ar bērnu saistītajiem jautājumiem. * Automātiska informācijas kopsavilkuma ģenerēšana. * Ar kvalitāti saistīto problēmu identificēšana un potenciālo risinājumu ieteikšana, balstoties uz noteikumiem par BAMS sistēmas lietošanu un labo praksi problēmu risināšanā. * Procesu veikšanas un attīstības automātiska kontrole. |

**Biznesa loģikas slānis**

Datu apstrādes un biznesa loģikas slānis nodrošina datu pirmapstrādi un to transformāciju, biznesa loģiku informācijas apstrādei, kā arī biznesa funkcijas, to realizāciju un veikto pieprasījumu pārvēršanu datu apstrādes pieprasījumos datu līmenī. Biznesa loģikas slānī tiek veikta kontrole, vai saņemtajam funkcijas izpildes pieprasījumam ir nepieciešamās piekļuves tiesības:

* Pamatdatu pārvaldība (reģistrs) – piekļuve personu reģistram un iespēja iepazīties ar personas datiem, kā arī iespēja veikt datu papildināšanu (gadījumos, ja datu pirmavots nav IS). Uzsvars tiek likts uz datu privātumu un piekļuvi sev nepieciešamai informācijai, slēpjot sensitīvus datus no IS lietotājiem, kam šai informācijai nedrīkst būt piekļuve;
* Gadījumu pārvaldība – iespēja piekļūt gadījumu vēsturei, kas saistīta ar konkrēto personu;
* Risku pārvaldība – atbilstoši risku vadības instrumenta metodēm šajā sadaļā tiktu apkopota un pārvaldīta informācija par personu riska līmeņiem;
* Administrēšanas un pārvaldības funkcionalitāte.

**Biznesa noteikumu pārvaldība**

Modulis nodrošina funkcionalitāti, lai BAMS sistēmā definētu, izveidotu, izpildītu, uzraudzītu un uzturētu sistēmas biznesa noteikumus. Šī loģika ietver prasības un nosacījumus, kurus izmanto, lai noteiktu darbības, ko sistēma izpilda automātiski.

**Autentifikācija un autorizācija**

Modulis nodrošina funkcionalitāti IS lietotāju pārvaldībai. Ar moduļa palīdzību BAMS sistēmas lietotāju administratoram jānodrošina vismaz šāda funkcionalitāte:

* Definēt, rediģēt un dzēst IS lietotāju grupas un tām piešķiramās tiesības;
* Pārvaldīt autentifikācijas un autorizācijas risinājumus;
* Pārvaldīt IS lietotāju tiesības iestādes līmenī (tai skaitā piešķirt tiesības uz BAMS sistēmas moduļiem).

**Pārskatu un veidņu pārvaldība**

BAMS sistēmas ietvaros ir jānodrošina rīks, kuru izmantojot, IS lietotāji var veikt dokumentu veidņu, atskaišu un pārskatu formu izveidi. Pārskatu un veidņu pārvaldības modulim jānodrošina, ka sistēmas administrators var veikt jau izveidoto BAMS sistēmā kopēji definēto standarta pārskatu labošanu, papildināšanu un dzēšanu, kā arī var nodrošināt jaunu pārskatu formu sagatavošanu un publiskošanu.

**Audits un žurnalēšana**

Auditācijas moduļa uzdevums ir veikt nepieciešamo datu auditāciju, kā arī attiecīgo darbību žurnalēšanu, izmantojot centralizētu auditācijas un žurnalēšanas servisu. Moduļa funkcionalitāte nodrošina iespēju Drošības pārvaldniekam/auditoram veikt sensitīvo datu izmantošanas pārbaudi.

BAMS sistēmai ir jānodrošina audita pieraksti un *LOG* failu (faili ar paplašinājumu *.log,* kas satur vienkārša teksta sarakstu ar laikspiedolu) uzkrāšana, kuriem spēj piekļūt autorizētais IS drošības pārvaldnieks. Pierakstu analīze, izmantojot aģentus, paredzēta IS drošības pārvaldnieka infrastruktūrā (*Security Operations Center* jeb *SOC*). BAMS sistēmai konceptuālā līmenī paredzēts nodrošināt automatizētu *LOG* failu nodošanu *SOC*.

**Klasifikatoru pārvaldība**

Datu apmaiņas un datu apstrādes automatizācijas nolūkiem ir nepieciešams, lai biznesa objektu aprakstīšanai tiktu lietotas atsauces uz pamata reģistriem un biznesa objektu klasificēšanai tiktu izmantoti vieni un tie paši klasifikatori. Tas nozīmē, ka katram reģistram un klasifikatoram jānosaka IKT pakalpojumu sniedzēju, jāizstrādā atvērtas API klasifikatoru un reģistru datu izplatīšanai un jāpielāgo esošās PDIS, lai izmantotu koplietošanas klasifikatorus un reģistrus.

Paredzams, ka BAMS sistēmas darbības nodrošināšanai izmantojami vismaz šādi klasifikatoru tipi:

* Ārējie klasifikatori (piemēram, klasifikatori, kas izmantoti citās Iestāžu PDIS, lai reģistrētu ar personu saistītos gadījumus un pamatinformāciju);
* BAMS sistēmas lokālie klasifikatori (piemēram, risku reģistra klasifikatori);
* BAMS sistēmā publicējamie klasifikatori (nākotnē – nododami izmantošanai citām Iestādēm).

Klasifikatoru pārvaldības modulim jānodrošina šāda funkcionalitāte:

* Klasifikatoru uzturēšana (tai skaitā klasifikatoru versiju pārvaldība);
* Iespējas mainīt/modificēt klasifikatorus un to vērtības;
* Iespējas publicēt BAMS sistēmas lokālo klasifikatoru.

**Darba uzdevumi**

Darba uzdevumu sistēmas komponentei jānodrošina efektīvu uzdevumu pārvaldību un izpildi. Tā ļauj lietotājiem izveidot, piešķirt un sekot līdzi uzdevumiem, kā arī pārvaldīt termiņus un resursus. Šī komponente veicina darba plūsmas optimizāciju un uzlabo starpinstitūciju sadarbību, nodrošinot pārskatāmību un atbildību visos uzdevumu izpildes posmos.

**Datu slānis**

Dažādu BAMS sistēmas operacionālo datu glabāšanai tiks izmantota BAMS sistēmas datubāze.

BAMS sistēmai jānodrošina dokumentu arhivēšanas funkcionalitāte, lai izslēgtu (arhivētu) no sistēmas tās personas, kuras ir sasniegušas pilngadību. Arhivētā bērna profila dati ir jāglabā nošķirti no aktīvo bērnu profilu datiem no sistēmas neatkarīgā datu formātā.

**Integrācijas slānis**

Integrācijas slānī konceptuāli paredzēts nodrošināt šādu funkcionalitāti:

* Datu apmaiņa starp BAMS sistēmu, ārējiem reģistriem un PDIS sistēmām un integrāciju platformu (koplietošanas komponenti);
* Saskarņu reģistrācija un uzturēšana, tai skaitā funkcionalitāte API versionēšanai, izmantošanas politiku piemērošana u.c.;
* Saskarņu procesu pārvaldīšana un transakciju monitorings.

3. ilustrācijā tiek shematiski attēlots BAMS sistēmas integrāciju konceptuālais modelis.



3. ilustrācija: Integrāciju konceptuālais modelis

* + 1. Nākotnes BAMS sistēmas paplašināšanas iespējas
       - 1. BAMS sistēma jāveido pēc modularitātes principa ar iespēju to nākotnē attīstīt un paplašināt. Plašāk apzinot lietotāju vajadzības, daži no nākotnes papildinājumiem ir šādi:
         2. 1. Lai nodrošinātu preventīvus pasākumus, pēc noteiktām pazīmēm saņemt saistītos datus par bērna ģimenes locekļiem. Piemēram, no PMLP FPRIS izgūt informāciju par ģimenes locekļa nāvi vai vecāku, aizbildņa un audžuģimenes laulības šķiršanu – ja ģimenē ir nepilngadīgi bērni, var būt nepieciešamība pēc atbalsta pakalpojumiem vai preventīvas rīcības nelabvēlīgu seku mazināšanai vai turpmākā apdraudējuma novēršanai.
         3. 2. Pašvaldības bērnu tiesību aizsardzības sadarbības grupu informācijas par izskatītājiem jautājumiem un uzdevumiem ievade un izpildes kontrole – jāizskata iespēja paplašināt BAMS sistēmas funkcionalitāti, nodrošinot atbilstošas darba plūsmas un uzdevumu monitoringu. Līdzīga funkcionalitāte šobrīd paredzēta DigiSoc risinājumā, taču atbilstoši mainīgajiem starpinstitūciju pienākumiem uzdevumu izpildes kontrole noteiktā apjomā būtu jāparedz arī šajā sistēmā, nodrošinot datus tālākai analītikai.
         4. 3. Šobrīd BAMS sistēmā netiek paredzēta dokumentu pārvaldība/lietvedība, visi lēmumi un materiāli tiktu uzglabāti PDIS. Taču, lai efektivizētu lietvedības procedūras un mazinātu Iestāžu savstarpējo vēstuļu sūtīšanu ar aicinājumiem dalīties ar pašiem lietas materiāliem un dokumentiem, jāparedz iespēja konkrētu failu augšupielādi nodrošināt BAMS sistēmā.
  1. Bērna profila izveides nosacījumi

Bērna profila izveides process BAMS sistēmā ir cieši saistīts ar Iestāžu darba procesiem un to identificētajiem gadījumiem, tāpēc bērna profila izveidei jābūt decentralizētai.

BAMS sistēmas koncepcijā bērna profila izveides pamatā būtu dati, kas tiek iegūti BAMS sistēmā no PDIS vai ievadīti manuāli (BAMS sistēmas lietotājs).Uz iegūto datu pamata no PDIS tiktu papildināti vai izveidoti jauni bērnu profili. Bērna profilam jābūt izveidotam BAMS sistēmā, aizpildot atbilstošu formu sakarā ar konstatēto gadījumu. Primāri bērna profils jāveido tai Iestādei, kurā pirmo reizi tiek identificēts gadījums ar bērnu. Iestādēm, kurās tiek konstatēts sekundārais gadījums (bērna profils iepriekš jau tika izveidots pēc pirmā gadījuma), tiek piešķirtas esošā profila papildināšanas iespējas, un gadījuma datu apmaiņa notiek ar esošo profilu. Primāro gadījumu nosaka ierobežots Iestāžu skaits, kuras pēc normatīvā regulējuma ir atbildīgas šos konstatētos gadījumus dokumentēt un ziņot par bērna tiesību apdraudējumu vai pārkāpšanu, tāpēc šīm Iestādēm jāpiešķir bērna profila izveidošanas tiesības. Savukārt sekundārie gadījumi var tikt konstatēti jebkurā Iestādē.

Iestādes, kuras var konstatēt primāros gadījumus un kuru IS lietotājiem pēc noklusējuma jābūt obligāti izveidotām un piešķirtām bērna profila izveides tiesībām:

* ĀP;
* Bāriņtiesa;
* Izglītības iestādes;
* PP;
* SD;
* VP.

Iestādēm, kas nekonstatē primāros gadījumus, bet kuru lietotājiem var tikt piešķirtas administrēšanas tiesības, arī varēs izveidot bērna profilu:

* BAC (administrēšanas tiesības);
* LM (administrēšanas tiesības).

Bērna profila izveidei jābūt automatizētam procesam, kas tiek iniciēts Iestāžu PDIS un saņemot datus no PDIS (Iestāžu PDIS tiek uzskaitītas 10. tabulā un 11. tabulā), lai izslēgtu dubultu, nepareizu un nepilnīgu datu ievadi divās sistēmās. Iestādes bez bērna profila izveides tiesībām, kuru rīcībā ir bērna pamatdati (PMLP) vai kuras konstatē sekundāros gadījumus, un sniedz šos datus iepriekš izveidotajā bērna profilā:

* ĀAAC;
* Bērnu nometņu organizatori;
* IeM IC;
* IeVP;
* IZM;
* Krīzes centri;
* Latvijas Bērnu fonds;
* LRP;
* NVD;
* PAK;
* PMLP;
* SOS bērnu ciematu asociācija un valsts un pašvaldību bērnu ilgstošās sociālās aprūpes un sociālās rehabilitācijas institūcijas;
* Tiesa;
* UGF;
* VDEĀVK;
* VPD;
* VRS;
* VSAA.

Ir nepieciešams izslēgt situāciju, kad sekundāro gadījumu datu avotu Iestādēm nav iespējas izveidot bērna profilu, ja tāds netika iepriekš izveidots neprognozēto un/vai nekontrolējamo faktoru ietekmē. Tāpēc jāparedz iespēja BAMS sistēmas administratoram arī sekundāro gadījumu Iestāžu IS lietotājiem piešķirt ierobežotas profila izveides tiesības.

Jābūt nodrošinātai iespējai izveidot bērna profilu manuāli BAMS sistēmā, sniedzot iespēju to izveidot Iestāžu amatpersonām, kurām nav PDIS (skat. 10. tabulu un 11. tabulu), eksistējošo PDIS pārveides periodos vai citos neparedzētos gadījumos.

Bērna profila formas aizpildīšanas rezultātā rodas bērna profils ar bērna pamatdatiem, konstatētā gadījuma informāciju un citu ar bērnu saistīto informāciju. Informācijai jābūt izgūtai no Iestāžu PDIS, un tās avotam un apjomam jābūt noteiktam normatīvajā regulējumā.

1. BAMS sistēmas lietotāju tiesības, pienākumi un sadarbības procesi
   1. BAMS sistēmas lietotāju tiesības un pienākumi
      1. IS lietotāju tiesības

Lai nodrošinātu efektīvu BAMS sistēmas darbu un realizētu jaunās IS potenciālo pienesumu informācijas apmaiņai starp atbildīgajām iestādēm preventīvā monitoringa veikšanai, ir nepieciešams skaidri definēt BAMS sistēmas lietotāju izmantošanas tiesības. BAMS sistēmas datu apstrādes tiesības iespējams konceptuāli iedalīt trīs līmeņos:

* Apskates un nodošanas tiesības – ietver manuālu piekļuvi (“apskate”) atsevišķiem datu laukiem BAMS sistēmā un PDIS datu sinhronizāciju ar BAMS sistēmu (“nodošana”).
* Apskates, nodošanas un saņemšanas tiesības – ietver PDIS un BAMS sistēmu datu sinhronizāciju (“nodošana” un “saņemšana”), kā arī iespēju piekļūt (“apskate”) atsevišķiem datu laukiem BAMS sistēmā manuāli.
* Administrēšanas tiesības – ietver iespēju rediģēt ne tikai savas, bet arī citu Iestāžu datus, tos ievadīt (ja nav iespējama automatizēta datu saņemšana) un dzēst (ja tika ievadīti kļūdaini dati), kā arī ietver piekļuvi visu BAMS sistēmā atrodamo datu lauku apskatei un citām administrēšanas funkcijām.

6. tabula: BAMS sistēmas datu apstrādes tiesību līmeņu pārskats

|  |  |  |  |  |
| --- | --- | --- | --- | --- |
| **Nr.p.k.** | **Tiesību veids** | **Apskates un nodošanas tiesības** | **Apskates, nodošanas un saņemšanas tiesības** | **Administrēšanas tiesības** |
| 1. | Tiesības apskatīt datu laukus BAMS sistēmā | √ | √ | √ |
| 2. | Tiesības sinhronizēt datus BAMS sistēmā | √ | √ | √ |
| 3. | Tiesības izgūt datus no BAMS sistēmas |  | √ | √ |
| 4. | Tiesības aktualizēt vai rediģēt datus BAMS sistēmā |  | √ | √ |
| 5. | Tiesības dzēst datus no BAMS sistēmas |  |  | √ |

* + 1. BAMS sistēmas un PDIS lietotāju pienākumi

Atbilstoši Iestādēm noteiktajām lietotāju tiesībām būtu iespējams noteikt arī BAMS sistēmas izmantošanas pienākumus.

Pienākumu uzskaite:

* Apskates un nodošanas pienākumi – jāievēro BAMS sistēmas un PDIS lietotājiem, kas veic datu apstrādi atbilstoši apskates un nodošanas tiesību līmenim;
* Apskates, nodošanas un saņemšanas pienākumi – jāievēro BAMS sistēmas un PDIS lietotājiem, kas veic datu apstrādi atbilstoši apskates, nodošanas un saņemšanas tiesību līmenim;
* Administrēšanas pienākumi – jāievēro BAMS sistēmas un PDIS lietotājiem, kas veic datu apstrādi atbilstoši administrēšanas tiesību līmenim.

7. tabula: BAMS sistēma un PDIS lietotāju tiesībām atbilstošu pienākumu pārskats

|  |  |  |  |  |
| --- | --- | --- | --- | --- |
| **Nr.p.k.** | **Pienākumu veids** | **Apskates un nodošanas pienākumi** | **Apskates, nodošanas un saņemšanas pienākumi** | **Administrēšanas pienākumi** |
| 1. | Nodrošināt datu konfidencialitāti un ievērot MK un VDAR noteikto datu apstrādes procesu ievērošanu | √ | √ | √ |
| 2. | Sniegt nepieciešamos datus, ievērojot noteiktos termiņus un datu ievades procedūras | √ | √ | √ |
| 3. | Nodrošināt sniegto datu pareizumu un laicīgumu | √ | √ | √ |
| 4. | Aktualizēt datus, ja tie ir novecojuši un/vai nepareizi | √ | √ |  |
| 5. | Monitorēt BAMS sistēmas datu aktualitāti | √ | √ | √ |
| 6. | Ziņot par neaktuāliem datiem vai kļūdām BAMS sistēmā pieejamajos datos | √ | √ | √ |
| 7. | Ziņot par tehniska rakstura problēmām datu apstrādes procesā | √ | √ | √ |
| 8. | Nodrošināt sistēmas nepārtrauktu darbību un uzturēšanu |  |  | √ |
| 9. | Atbalstīt BAMS sistēmas lietotājus, risinot tehniskās problēmas vai sniedzot konsultācijas |  |  | √ |
| 10. | Pārraudzīt ar PDIS sinhronizēto informāciju, nodrošinot atbilstību un precizitāti |  |  | √ |
| 11. | Nepieciešamības gadījumā ziņot informētājiem/ievadītājiem par informācijas aktualizācijas nepieciešamību |  |  | √ |

* + 1. BAMS sistēmas lietotāju pārskats

Konceptuālā līmenī tiek definēts BAMS sistēmas lietotāju saraksts, definējot to lomas, tiesības un pienākumus saistībā ar datu apskati, nodošanu, saņemšanu un administrēšanu (8. tabula).

8. tabula: BAMS sistēmas lietotāju tiesību un pienākumu pārskats

|  |  |  |
| --- | --- | --- |
| **Nr.p.k.** | **Atbildīgā iestāde, nozare** | **Tiesību un pienākumu veids BAMS sistēmā** |
| 1. | BAC | Administrēšanas |
| 2. | BAI | Apskates, nodošanas un saņemšanas |
| 3. | Bāriņtiesa | Apskates, nodošanas un saņemšanas |
| 4. | Bērna māja | Apskates un nodošanas |
| 5. | IeVP | Apskates, nodošanas un saņemšanas |
| 6. | IZM (izglītības nozare) | Apskates un nodošanas |
| 7. | LM | Administrēšanas |
| 8. | NVD (veselības aprūpes nozare) | Apskates un nodošanas |
| 9. | PAK | Apskates, nodošanas un saņemšanas |
| 10. | PMLP | Apskates un nodošanas |
| 11. | PP | Apskates, nodošanas un saņemšanas |
| 12. | SD | Apskates, nodošanas un saņemšanas |
| 13. | UGF | Apskates, nodošanas un saņemšanas |
| 14. | VP | Apskates, nodošanas un saņemšanas |
| 15. | VPD | Apskates, nodošanas un saņemšanas |
| 16. | VRS | Apskates, nodošanas un saņemšanas |
| 17. | VSAA | Apskates, nodošanas un saņemšanas |
| 18. | VDEĀVK | Apskates un nodošanas |
| 19. | ĀAAC[[3]](#footnote-4)\* | Apskates un nodošanas |
| 20. | LRP\* | Apskates un nodošanas |
| 21. | Tiesa\* | Apskates un nodošanas |
| 22. | Bērnu nometņu organizatori\* | Apskates un nodošanas |
| 23. | Izglītības iestādes\* (izglītības nozare) | Apskates, nodošanas un saņemšanas |
| 24. | Krīzes centri\* | Apskates, nodošanas un saņemšanas |
| 25. | SOS Bērnu ciematu asociācija\* | Apskates, nodošanas un saņemšanas |
| 26. | ĀP\*  (veselības aprūpes nozare) | Apskates, nodošanas un saņemšanas |
| 27. | Latvijas Bērnu fonds\* | Apskates un nodošanas |
| 28. | Valsts kanceleja\* | Apskates un nodošanas |

BAMS sistēmas koncepcijas lietotāju tiesību kopsavilkums redzams 4. ilustrācijā.



4. ilustrācija: BAMS sistēmas integrācija ar PDIS un lietotāju tiesību sadalījums

Kopumā BAMS sistēmas kvalitātes un aktualizācijas atbildības sadalījums Iestādēm ir redzams 9. tabulā. Atbildības noteikšanai izmantota RACI (*Responsible, Accountable, Consulted, Informed*) jeb AAKI (Atbildīgs, Atskaitošs, Konsultēts, Informēts) matrica, kuras ietvaros atbildību iespējams sadalīt četros līmeņos:

* *Responsible* (Atbildīgs) – Iestāde ir atbildīga par funkcijas izpildi.
* *Accountable* (Atskaitošs) – Iestāde ir atbildīga par funkcijas izpildi, taču tai nav obligāti pašai jāveic minētā funkcija.
* *Consulted* (Konsultēts) – ar Iestādi konsultējas un Iestāde izsaka viedokli par funkcijas izpildi, taču pati to neveic.
* *Informed* (Informēts) – Iestāde ir informēta par funkcijas izpildi, taču nepiedalās tās noteikšanā vai izpildē.

9. tabula: RACI (AAKI) matrica

|  |  |  |  |  |
| --- | --- | --- | --- | --- |
| **N.p.k.** | **Procesa veids** | **Iestādes ar apskates un nodošanas tiesībās** | **Iestādes art apskates, nodošanas un saņemšanas tiesībām** | **Iestādes ar administrēšanas tiesībām** |
| 1. | Datu ievade | R | R | I |
| 2. | Datu aktualizācija | R | R | A |
| 3. | BAMS sistēmas darba tehniskais nodrošinājums | I | I | R |
| 4. | Datu un sistēmas monitorings | C | A | R |
| 5. | Datu drošības nodrošināšana | A | A | R |
| 6. | IS lietotāju piekļuves pārvaldība | I | I | R |
| 7. | BAMS sistēmas atjauninājumi | C | C | R |
| 8. | Datu rezerves izveide un uzglabāšana | C | C | R |
| 9. | IS lietotāju apmācības pēc nepieciešamības | I | I | R |

* 1. BAMS sistēmas lietotāju sadarbības procesi
     1. Sadarbības procesu veidi
        + 1. BAMS sistēmas darbības nodrošināšanas ietvaros Iestādes veiktu vairāku veidu sadarbības procesus, kas nodrošinātu pilnvērtīgu sistēmas darbu.
          2. 1. Laicīgas un aktualizētas informācijas apmaiņa ir stūrakmens kvalitatīvas sistēmas izveidei un pilnvērtīgu iestāžu pamatdarbības procesu nodrošināšanai. Iestādes nodod BAMS sistēmai datus, spēj tos skatīt un saņemt. Iestādes ievieto datus BAMS sistēmā atbilstoši normatīvajos aktos noteiktajiem termiņiem un, pēc nepieciešamības, aktualizē.

2. Problēmsituāciju identificēšana un attiecīgo Iestāžu informēšana pēc situācijas fakta identificēšanas. Identificējot problēmu vai nepieciešamību veikt darbības, Iestāde informē attiecīgo Iestādi, kuras kompetencē būtu problēmsituācijas risināšana, un citas iestādes, kurām ir nepieciešams zināt par problēmsituācijas eksistenci.

* + - * 1. 3. Iestāžu kopīgs datu kvalitātes monitorings, lai nodrošinātu augstu datu kvalitātes līmeni. Iestādes ir atbildīgas par savu datu ievades kvalitāti, kā arī ir tiesīgas sazināties ar citām Iestādēm, ja ir identificētas kļūdas, nepilnības vai dati, kurus nepieciešams aktualizēt.
        2. 4. BAMS sistēmas datu monitorings, lai izvērtētu nepieciešamās preventīvās darbības bērnam nelabvēlīgas situācijas gadījumā. Iestādes monitorē BAMS sistēmā ievadītos datus, pēc iespējas identificējot bērnam nelabvēlīgas situācijas rašanās risku. Iestādes veic attiecīgus informācijas apmaiņas procesus, izvērtējot situācijas riska līmeni un veicot darbības tālākas potenciālās riska situācijas novēršanai.
        3. 5. Sadarbība ar BAMS IS pārzini, lai informētu par nepieciešamajiem veicamajiem uzlabojumiem sistēmā. Pēc jaunās sistēmas izveides un ieviešanas ir svarīgi, pēc nepieciešamības, nodrošināt iespēju Iestādēm komunicēt ar BAMS IS pārzini par identificētajām tehniska vai pārvaldības rakstura problēmām, lai nodrošinātu pēc iespējas ātrāku to apspriešanu un risinājuma veida noteikšanu.
    1. Sadarbības procesu ietekme un ieguvums



5. ilustrācija: Sadarbības procesu ietekme un ieguvums

Jaunās BAMS sistēmas ieviešanas un ar to saistīto sadarbības procesu rezultātā būtu būtiski ieguvumi. Pirmkārt, sadarbības procesi ietekmē efektivitātes uzlabošanas potenciālu, jo laicīgas un aktualizētas datu apmaiņas rezultātā nebūtu nepieciešama datu kvalitātes papildu pārbaude, datu meklēšana pie attiecīgajām iestādēm vai cita veida darbības, kas pārbaudītu datu aktualizācijas līmeni. Sadarbojoties Iestādēm un ievērojot tām attiecīgos pienākumus BAMS sistēmas darbības nodrošināšanai, tiktu paaugstināts datu kvalitātes līmenis, uzlabots un padarīts efektīvāks cilvēkresursu un laika resursu patēriņš nepieciešamās informācijas pieprasīšanā.

Otrkārt, Iestāžu sadarbības rezultātā būtu iespējams uzlabot bērnu datu monitoringu un veikt preventīvas darbības, pirms bērns ir nonācis nelabvēlīgos apstākļos vai cietis incidentā, kuru varēja preventīvi novērst. Iestāžu sadarbības rezultātā, kas iekļauj sadarbību preventīvo darbību īstenošanai, būs iespējams risināt iespējamās nākotnes problēmsituācijas.

Treškārt, sistēmas tehniskais un datu kvalitātes līmenis tiktu uzlabots, ļaujot Iestādēm sadarboties un ieteikt gan datu, gan tehniskās kvalitātes uzlabošanai veicamus uzdevumus.

**Sadarbības potenciāls nākotnē**

* This is a placeholder text.   
  This text can be replaced   
  with your own text.
* The text demonstrates how   
  your own text will look when   
  you replace the placeholder   
  with your own text.
* If you don’t want to use the  
   style and size of the fonts as used in this placeholder it’s possible to replace it by  
   selecting different options.

Ceturtkārt, kvalitatīvas sistēmas izveide palielina potenciālu Iestādēm sadarboties arī nākotnē, palielinot Iestāžu datu apmaiņu un integrāciju.

Kopumā, galvenais sadarbības procesu ieguvums būtu uzlabota Iestāžu sadarbību un rīcības plānošana bērnu profilu vadības procesā.

* 1. BAMS sistēmas integrācija ar esošajām un plānotajām IS un reģistriem

Lai veicinātu BAC un Iestāžu starpinstitucionālo sadarbību, datu apmaiņai ar BAMS sistēmu jābūt realizētai ar to Iestāžu PDIS, kurām iepriekš pēc normatīvā regulējuma bija jāveic informācijas apmaiņa ar NPAIS:

10. tabula: Iestādes, kas ir NPAIS lietotāji vai datu sniedzēji, un to PDIS un reģistri

|  |  |  |
| --- | --- | --- |
| **Nr.p.k.** | **Atbildīgā iestāde** | **PDIS** |
| 1. | PAK | APAS |
| 2. | Bāriņtiesa | BARIS,  AGIS\* |
| 3. | SD | SOPA\*\*, DigiSoc |
| 4. | Latvijas Bērnu fonds |
| 5. | Bērna māja |
| 6. | IeVP | IeVPIS |
| 7. | VDEĀVK | IIS |
| 8. | UGF | UGF reģistrs |
| 9. | VRS | REIS |
| 10. | ĀAAC | SPOLIS |
| 11. | LM | LabIS, SPOLIS, Adopcijas reģistrs |
| 12. | VPD | PLUS |
| 13. | NVD  (veselības aprūpes nozare) | VIS, ĀP reģistrs |
| 14. | IZM  (izglītības nozare) | VIIS, Skola kopienā IT rīks |
| 15. | VSAA | SAIS |
| 16. | PMLP | FPRIS |
| 17. | VP | KRASS, VNR, ENŽ |
| 18. | PP | KRASS, VNR, ENŽ |
| 19. | BAI | ­- |
| 20. | Valsts kanceleja | BAASIK |

\*- nākotnē tiks aizstāts ar BARIS.

\*\*- nākotnē nepastāvēs, tiks aizstāts ar DigiSoc.

BAMS sistēmai jāsaņem dati no Iestādēm, kurām nav PDIS vai kuru PDIS neveica datu apmaiņu ar NPAIS. Šādas Iestādes un to PDIS tiek uzskaitītas 11. tabulā, iekļaujot arī izglītības nozares un veselības nozares BAMS sistēmas lietotājus - izglītības iestādes un ĀP.

11. tabula: Iestādes, kas potenciāli būs BAMS sistēmas lietotāji vai datu sniedzēji, un to PDIS un reģistri

|  |  |  |
| --- | --- | --- |
| **N.p.k.** | **Atbildīgā iestāde** | **PDIS** |
| 1. | Bērnu nometņu organizatori | Bērnu nometņu reģistrs (https://nometnes.gov.lv/) |
| 2. | Izglītības iestādes  (izglītības nozare) | VIIS, Skola kopienā IT rīks |
| 3. | ĀP  (veselības aprūpes nozare) | VIS, E-veselība |
| 4. | LRP | ProIS |
| 5. | IeM IC | SR |
| 6. | Tiesa | TIS |
| 7. | SOS bērnu ciematu asociācija | - |

* 1. Iestāžu funkciju nodrošināšana BAMS sistēmā
     + - 1. Iestāžu funkcijas tika aprakstītas Projekta 1. nodevumā “Ievada ziņojums”. BAMS sistēmas arhitektūras pamatprincipiem, biznesa procesu plūsmām un apstrādājamo datu veidiem un apjomam jābūt pielāgotiem Iestāžu funkcijām ar mērķi veicināt starpinstitucionālo sadarbību bērnu profilu vadībā. Apstrādājamo datu veidiem un apjomam jābūt samērīgiem ar šo mērķi.
         2. BAMS sistēmas funkcionalitātei jābūt veidotai, lai atbalstītu interviju laikā ar Iestāžu pārstāvjiem, kas ir NPAIS lietotāji un ir potenciālie BAMS sistēmas lietotāji, identificētās Iestāžu vajadzības, kuras ir aprakstītas Projekta 1. nodevumā “Ievada ziņojums”. Detalizētākas funkcionālās prasības, balstītas uz šīm vajadzībām, tiks izstrādātas nākamajā Projekta posmā un aprakstītas trešajā nodevumā. Kā piemērs, lai nodrošinātu Iestāžu funkciju veikšanu, vienai no identificētajām BAMS sistēmas izmantošanas iespējām ir jābūt statistiskās analīzes veikšanai un atskaišu ģenerēšanai.

1. Bērna profila vadīšanas process, algoritmi un IS lietotāju tiesību piešķiršana
   * + - 1. Lai labāk izprastu bērna profila vadīšanu, sākotnēji EY, konsultējoties ar lielāko daļu no Iestādēm interviju laikā, identificēja gadījumus, kuru iestāšanās rezultātā ir nekavējoties nepieciešams nosūtīt ziņu, jeb sistēmas paziņojumu, Iestādēm (I prioritāte). Ziņa par šo gadījumu iestāšanos ar attiecīgajiem gadījuma datiem ir nozīmīga Iestāžu speciālistiem, lai reaģētu uz gadījumu un plānotu tālāko rīcību.
         2. Papildus, balstoties uz datiem, tiek kategorizētas arī citas Iestādes, kurām nav jāveic neatliekama rīcība, nav nepieciešams saņemt šādu informāciju sistēmas paziņojuma veidā, taču kurām tai jābūt pieejamai BAMS sistēmā apskatei vai saņemamai no BAMS sistēmas (II prioritāte).

12. tabula: Gadījumu kategorijas un datu nodošanas prioritātes


| **N.p.k.** | **Gadījuma kategorija** | **Gadījumu avota iestāde** | **Gadījumu piemēru saraksts** | **I prioritāte:**  **Iestādes, kurām nekavējoties nepieciešams nodot informāciju (sistēmas paziņojumu)** | **II prioritāte:**  **Iestādes, kurām informācija būs pieejama (apskatāma vai saņemama no BAMS sistēmas)** |
| --- | --- | --- | --- | --- | --- |
| 1. | Vispārējā informācija | PMLP | Dzīvesvietas maiņa (izmaiņas ziņās par dzīvesvietas adresi) | Bāriņtiesa, VP, PP, SD | Bāriņtiesa, VP, PP, PAK, SD, VPD, IeVP, Tiesībsargs, LM, BAC, VRS, VSAA, PMLP, UGF, BAI, ĀP |
| 2. | Personas pamatdati | PMLP | Bērnam mainās personas pamatdati fizisko personu reģistrā (piemēram, mainās vārds/ uzvārds) | Bāriņtiesa, VP, PP, SD | Bāriņtiesa, VP, izglītības iestāde, PP, PAK, SD, VPD, IeVP, Tiesībsargs, LM, BAC, VRS, VSAA, PMLP, BAI, ĀP |
| 3. | Izglītība/Interešu izglītība | IZM | Izglītības iestādes maiņa | Bāriņtiesa, VP, PP, SD | Bāriņtiesa, VP, PP, PAK, SD, VPD, IeVP, Tiesībsargs, BAC, BAI, ĀP |
| 4. | Izglītība/ Interešu izglītība | Izglītības iestādes | Izglītības iestādes neapmeklētība | Bāriņtiesa, VP, PP, SD | Bāriņtiesa, VP, PP, PAK, SD, VPD, IeVP, Tiesībsargs, BAC, BAI, ĀP |
| 5. | Veselības dati | ĀP | ĀP ziņo par identificētajām vardarbības pazīmēm, kas tika vērsta pret bērnu | Bāriņtiesa, VP, SD, VPD | Bāriņtiesa, VP, PP, PAK, SD, VPD, IeVP, Tiesībsargs, BAC, BAI, ĀP |
| 6. | Pakalpojumi | SD | Uzvedības korekcijas programmas realizācijai ir iestājies termiņa nobeigums | VP | Bāriņtiesa, VP, PP, PAK, SD, VPD, IeVP, Tiesībsargs, BAC, BAI |
| 7. | Dati par veselību un invaliditāti | ĀP (ģimenes ārsts vai bērnu psihiatrs) | Bērns saņem valsts apmaksātās psihiskā atbalsta konsultācijas, ko sniedz klīniskie un veselības psihologi, klīniskie un veselības psihologi ar tālākizglītību psihoterapijā | SD, BAC | Bāriņtiesa, VP, PP, PAK, SD, VPD, IeVP, Tiesībsargs, BAC, ĀP |
| 8. | Dati par veselību un invaliditāti | VDEĀVK | Bērnam noteikta invaliditāte | Bāriņtiesa, SD, ĀP | Bāriņtiesa, VP, PP, PAK, SD, VPD, IeVP, Tiesībsargs, LM, BAC, BAI, ĀP |
| 9. | Nodarbinātība | NVA, VID | Informācija par bērna ienākumiem, to avotu un veidu | Bāriņtiesa, SD, VPD | Bāriņtiesa, VP, PP, PAK, SD, VPD, Tiesībsargs, BAC, BAI |
| 10. | Bērna ieradumi | VP, PP, izglītības iestāde, SD, Bāriņtiesa, BAI | Informācija par bērna nelabvēlīgiem ieradumiem (nosliece uz deviatīvu rīcību) | Bāriņtiesa, SD, VPD, IeVP | Bāriņtiesa, VP, PP, PAK, SD, VPD, IeVP, Tiesībsargs, BAC, BAI, ĀP |

Lai precīzāk izprastu lietas gadījuma vadīšanu situācijās saistībā ar apdraudējumu bērnam vai potenciālu tā radīšanu no paša bērna, informāciju nepieciešams nodot atbildīgajām iestādēm, kā norādīts 6. ilustrācijā. Ilustrācijā tiek uzskaitīti Iestāžu vajadzību identificēšanas laikā minētie lēmumi, kas veido apdraudējumu vai likumpārkāpumu gadījumu piemērus un nesatur visu iespējamo apdraudējumu vai likumpārkāpumu gadījumu uzskaitījumu.



*6. ilustrācija: Apdraudējumu vai likumpārkāpumu gadījumu piemēri*

Precīzāk, lai izprastu darbību secību un tālāko rīcību, kā būtu jārīkojas, ja ir saņemts ziņojums par apdraudējumu vai likumpārkāpumu, EY sagatavoja nelielu pārskatu un konkrētu piemēru, kā notiktu gadījuma process, iekļaujot sekojošos soļus. Tā kā par katru gadījumu kopumu atbild dažādas iestādes (12. tabula), tad katra gadījuma process notiktu nedaudz citādāk, tomēr soļi un to secība saglabātos (7. ilustrācija).



7. ilustrācija: Darbību secība, ja saņemti dati par likuma pārkāpumu

1. BAMS sistēmas pārvaldības modelis

Lai nodrošinātu pilnvērtīgu BAMS sistēmas darbību un maksimalizētu pievienoto vērtību BAMS sistēmas un PDIS lietotājiem, ir nepieciešams noteikt sistēmas pārvaldības organizāciju un modeli, tā darbības nosacījumus un procesus. 5. sadaļas pamatā ir BAMS sistēmas koncepcijas pārvaldības organizācijas un darbības modeļa apraksts.

BAMS sistēmai ir nepieciešams gan IS pārzinis, gan IKT pakalpojumu sniedzējs. BAMS IS pārzinis būtu atbildīgs par tās administrēšanas vadību, stratēģisko un attīstības virzienu izvēli, sadarbības iespējas tehnisku nodrošināšanu ar PDIS lietotājiem un kopēju sistēmas uzturēšanu. BAMS sistēmas IKT pakalpojumu sniedzējs nodrošinās tehnisko resursu monitoringa un uzturēšanas funkciju.

13. tabula: EY piedāvātā pārvaldības modeļa darbības apraksts

|  |  |  |  |
| --- | --- | --- | --- |
| * + - * 1. **Nr.p.k.** | * + - * 1. **Termins vai process** | * + - * 1. **Atbildīgā iestāde(s)** | * + - * 1. **Skaidrojums** |
| * + - * 1. 1. | * + - * 1. BAMS IS pārzinis | * + - * 1. BAC | * + - * 1. Institūcija, kas normatīvajos aktos noteiktajā kārtībā organizē un vada valsts IS darbību. Ietver biznesa procesu un lietotāju operatīvā atbalsta nodrošināšanu, IS darbības vadību un organizēšanu. |
| * + - * 1. 2. | * + - * 1. BAMS sistēmas IKT pakalpojumu sniedzējs | * + - * 1. Tiks saskaņots | * + - * 1. Valsts IS pārzinis vai tā pilnvarota institūcija, kas uztur šīs sistēmas informācijas un tehnisko resursu funkcionalitāti un nodrošina informācijas apriti, nodrošina tehnisko uzturēšanu, lai sistēmas darbība būtu nepārtraukta un efektīva. Tas ietver tehniskās apkopes, atjauninājumus, rezerves kopiju veidošanu un citus uzturēšanas darbus. |
| * + - * 1. 3. | * + - * 1. Tehnisko resursu izmitināšana | * + - * 1. Tiks saskaņots | * + - * 1. Tehnisko resursu izmitināšana veicama kādā no 4 datu centriem – Latvijas Valsts radio un televīzijas centra, IZM, Latvijas Nacionālās bibliotēkas vai Zemkopības ministrijas. |
| * + - * 1. 4. | * + - * 1. Finansējuma piesaiste BAMS sistēmas attīstībai un uzturēšanai | * + - * 1. LM | * + - * 1. Lai nodrošinātu BAMS sistēmas attīstību, ir nepieciešams piesaistīt atbilstošu finansējumu. Process ietver dažādu finansējuma avotu identificēšanu un aktīvu piesaisti. Tiek izstrādāti un iesniegti potenciālie projekti un pieteikumi, lai iegūtu nepieciešamos līdzekļus. |
| * + - * 1. 5. | * + - * 1. BAMS sistēmas attīstības resursu sagāde | * + - * 1. LM | * + - * 1. Procesa ietvaros LM nodrošina nepieciešamo resursu piesaisti BAMS sistēmas attīstībai, ieskaitot cilvēkresursus, tehnoloģijas, programmatūru un infrastruktūru. Tiek veikta resursu plānošana, iepirkumi un līgumu slēgšana ar piegādātājiem. |
| * + - * 1. 6. | * + - * 1. BAMS sistēmas attīstības plānošana un apstiprināšana | * + - * 1. Tiek konsultētas visas Iestādes | * + - * 1. Stratēģiskās plānošanas aktivitātes (stratēģiskie mērķi, prioritātes un plāns). Plānošanas procesā tiek konsultētas visas attiecīgās puses. Plānu apstiprina valdības līmenī. |
| * + - * 1. 7. | * + - * 1. BAMS sistēmas pārvaldības dokumentu izstrāde un apstiprināšana | * + - * 1. BAC, LM | * + - * 1. Tiek izstrādāti un apstiprināti dažādi pārvaldības dokumenti, piemēram, politikas, procedūras, vadlīnijas un standarti. Šie dokumenti nodrošina skaidrus noteikumus un vadlīnijas IS attīstībai, uzturēšanai un lietošanai. |
| * + - * 1. 8. | * + - * 1. Tiesiskā regulējuma izstrāde, atjaunošana un apstiprināšana | * + - * 1. LM | * + - * 1. BAMS sistēmas darbībai ir jāatbilst spēkā esošajiem tiesību aktiem un regulējumiem. Šajā procesā tiek izstrādāti un atjaunoti tiesiskie regulējumi, kas nosaka sistēmas darbības principus, datu aizsardzību, privātumu un citus svarīgus aspektus. Regulējumi tiek apstiprināti atbilstošajās institūcijās. |
| * + - * 1. 9. | * + - * 1. BAMS sistēmas attīstības projektu un programmu realizēšana | * + - * 1. BAC | * + - * 1. Process ietver plānoto BAMS sistēmas pilnveides funkciju izpildi. Procesa ietvaros tiek veikta plānotā BAMS sistēmas koncepcijas realizācija. |

Lai mazinātu riskus attiecībā uz BAMS sistēmas izstrādi un ieviešanu, ir rekomendējams nodrošināt vairākus nosacījumus:

* Nepieciešamā finansējuma nodrošināšana BAMS IS pārzinim – atbilstoši esošajām BAC kapacitātēm nepieciešams izvērtēt nepieciešamo papildu cilvēkresursu apjomu un kompetences, kā arī nodrošināt finanšu resursus pilnvērtīgai BAMS IS pārziņa funkciju īstenošanai.
* Starpinstitucionālo procesu un komunikācijas realizācijas kvalitātes kontrole – ietver procesu analīzi un novērtēšanu, kā arī komunikācijas veicināšanu un uzlabošanas pasākumu īstenošanu, lai nodrošinātu efektīvu sadarbību starp Iestādēm. Lai arī BAC kā BAMS IS pārzinim būtu jāveic šī funkcija, savstarpēja komunikācija un kontrole IS lietotāju Iestāžu ietvaros arī ir ieteicama.
* Regulāra BAMS sistēmas un Iestāžu PDIS datu apmaiņas kvalitātes kontrole – datu apmaiņas kvalitātes nodrošināšanai starp BAMS sistēmu un Iestāžu PDIS, ir nepieciešams veikt regulāru datu apmaiņas kvalitātes kontroli. Tas ietver datu precizitātes, pilnības un savlaicīguma pārbaudi, kā arī problēmu novēršanu, ja nepieciešams.
* Iestāžu PDIS attīstības monitorings un pielāgojumu plānošana – viens no BAMS sistēmas darbības pamatnosacījumiem ir saderība un datu apmaiņa ar Iestāžu PDIS. Lai nodrošinātu savlaicīgu un kvalitatīvu datu apmaiņu starp Iestāžu PDIS un BAMS sistēmu, ir nepieciešams regulāri izsekot PDIS attīstības procesus un plānot nepieciešamos pielāgojumus. Tas ietver PDIS izmaiņu analīzi un BAMS sistēmas pielāgošanu atbilstoši jaunajām prasībām, kā arī iesaisti un BAMS sistēmas nepieciešamības un pievienotās vērtības apliecināšanu un uzsvēršanu, ja nepieciešams piesaistīt finansējumu Iestāžu PDIS pielāgojumiem ar BAMS sistēmu.
* Periodiska BAMS sistēmas un PDIS lietotāju atsauksmju saņemšana, reaģēšana un uzlabojumu plānošana – lai nodrošinātu, ka BAMS sistēma atbilst tās lietotāju vajadzībām, ir nepieciešams regulāri saņemt Iestāžu IS lietotāju atsauksmes. Atsauksmes tiek analizētas, un, pamatojoties uz tām, tiek plānoti un īstenoti uzlabojumi finansiālo un leģislatīvo iespēju robežās, lai nodrošinātu sistēmu efektivitāti un IS lietotāju apmierinātību.

Pārvaldības modeļa darbības procesu un to nodrošināšanas nosacījumu vizualizācija redzama 8. ilustrācijā.



8. ilustrācija: BAMS sistēmas procesu un to nodrošināšanas nosacījumu sadalījums

1. BAMS sistēmas lietotāju rīcības dublēšanas riski
   1. Jānodrošina BAMS sistēmas lietotāju sadarbība bērnu tiesību un tiesisko interešu aizsardzības procesos tādā veidā, lai bērna profilā netiktu dublēta lietotāju rīcība un, attiecīgi, neveidotos datu dublēšanās. Lai izstrādātu lietotāju rīcības dublēšanās risku novēršanas pieeju, ir svarīgi noteikt katra lietotāja rīcībai paredzēto funkcionalitāti un tiesības. Balstoties uz Iestāžu interviju laikā sniegto informāciju, EY ir izveidojis strukturētu pārskatu par lietotāju rīcības dublēšanas riskiem un to pārvaldību:
      * + 1. 1) Dublēšanas riski BAMS sistēmas lietotājiem ar apskates un nodošanas tiesībām.
   2. Pastāv riski, ka Iestāde ar apskates un nodošanas tiesībām ir ievērojusi, ka kāds no laukiem ir nepilnīgi aizpildīts vai šī informācija ir novecojusi. Šajā situācijā, pat ja fakts ir konstatēts laicīgi un Iestāde ir ziņojusi par šādu gadījumu, būs nepieciešams laiks šo datu validācijai un labošanai. Savukārt kāda cita iestāde šos datus jau ir paspējusi izmantot.
   3. Pastāv risks, ka vairākas Iestādes ar apskates un nodošanas tiesībām centīsies nodot vai labot datus par vienu un to pašu gadījumu, kā rezultātā sistēmā šis gadījums dublēsies. Lai mazinātu šo risku ir nepieciešams izstrādāt vienotus mehānismus, piemēram, ierobežotas lietotāju tiesības veikt izmaiņas citas Iestādes sniegtajos datos.

14. tabula: Rīcības dublēšanās risku pārvaldība, kad darbības veic lietotāji ar apskates un nodošanas tiesībām

|  |  |  |
| --- | --- | --- |
| **Pārvaldība** | **Risinājums** | **Īstenošanas mehānismi** |
| Datu validācija | Izveidot datu validācijas mehānismus, lai samazinātu dublikātu un neprecīzu datu ievades iespējamību. | Konkrētas veidlapas, automātiska pārbaude pret PDIS, dublikātu pārbaude, izmantojot algoritmus, nevis darbinieku resursus. |
| Informācijas pārbaude | Izveidot datu pārbaudes mehānismus, lai Iestāžu savstarpējā komunikācija būtu pārredzamāka un efektīvāka. | Vadlīniju un protokolu izstrāde, vienots komunikācijas kanāls. |
| IS lietotāju mācības | Nodrošināt BAMS sistēmas un PDIS lietotāju mācības par pareizu datu ievadi un kvalitātes standartiem, par rīcību situācijās, kad ir konstatēts, ka ievadītie dati ir nepareizi/novecojuši. | Vadlīniju izstrāde, mācības (piemēram, vienreiz gada laikā), jautājumu un atgriezeniskās saites sistēma. |

2) Dublēšanas riski BAMS sistēmas lietotājiem ar apskates, nodošanas un saņemšanas tiesībām.

* 1. Var rasties situācijas par neskaidrību saistībā ar piekļuves tiesībām un atbildības robežām, kurās vairāki lietotāji uzskata, ka viņiem ir jāveic konkrētas darbības (piemēram, saistībā ar risku monitoringu), tāpēc ir nepieciešams izstrādāt preventīvus pasākumus un vienotu pārvaldības modeli.

15. tabula: Apskates, nodošanas un saņemšanas darbību risku pārvaldība

|  |  |  |
| --- | --- | --- |
| **Pārvaldība** | **Risinājums** | **Īstenošanas mehānismi** |
| Apskates, nodošanas un saņemšanas darbību risku pārvaldība | Izveidot lomu matricu, kas nosaka katras lomas piekļuves tiesības un atbildības. | Vadlīniju izstrāde ar konkrētiem piemēriem un lomām, paziņojumi par citiem IS lietotājiem, kas konkrētajā mirklī veic izmaiņas IS. |

* + - * 1. 3) Pārvaldības riski BAMS sistēmas lietotājiem ar administrēšanas tiesībām.
  1. Lietotāji ar administrēšanas tiesībām var saskarties ar pārvaldības riskiem, jo var tikt saņemti pieprasījumi no Iestādēm, uz kuriem jānodrošina reaģēšana saskaņotos termiņos. Kā rezultātā iespējams cilvēkresursu trūkuma risks, nespējot veikt šo pieprasījumu apstrādi.

1. BAMS sistēmā iekļaujamo datu iegūšana un aktualizācija
   1. BAMS sistēmas koncepcijas izstrādes ietvaros tika analizēti ar bērnu saistītie datu veidi, kurus, papildus MK noteikumos Nr.  157, Rīgā 2014. gada 25. martā “Nepilngadīgo personu atbalsta informācijas sistēmas noteikumi” noteiktajam, Iestādes būtu spējīgas nodot BAMS sistēmai no PDIS. Kā arī tika analizēti ar bērnu saistītie datu veidi, kurus Iestādēm būtu nepieciešams saņemt PDIS no BAMS sistēmas.
   2. Interviju un konsultāciju rezultātā, kas ir atspoguļots Projekta 1. nodevumā “Ievada ziņojums”, no vairākām Iestādēm tika saņemti, analizēti un apkopoti nākotnes datu apmaiņas veidi un noteikta augsta līmeņa BAMS sistēmas koncepcijas datu apmaiņas vīzija. Pilns saraksts ar Iestāžu pārstāvju (un personu) datu apmaiņas vajadzībām ir pieejams 1. pielikumā (faila nosaukums ‑ *NPAIS\_Iztrukstosu\_bernu\_lietas\_datu\_analize\_v1.0.xlsx*). 1. pielikumā uzskaitītās datu apmaiņas vajadzības tika ņemtas vērā paredzot BAMS sistēmas integrācijas nepieciešamību ar PDIS, kas ir apskatāms 4. sadaļas 4. ilustrācijā.

Nākotnes konceptuālajā modelī būtisku lomu spēlē BAC IS. Šai sistēmai nav plānota integrācija ar BAMS sistēmu, taču šī sistēma ir BAMS IS pārziņa PDIS, kuras darbam plaši tiks izmantoti BAMS sistēmas gadījumu kontroles dati. BAC IS ir BAC pamatdarbības procesu atbalsta platforma, kas nodrošina bāriņtiesu un citu bērnu tiesību aizsardzības subjektu uzraudzību un kontroli. BAMS sistēma apvieno vairākus savstarpēji saistītus reģistrus, kas kopā veido vienotu mehānismu bērnu tiesību un tiesisko interešu aizsardzības uzraudzībai Latvijā. Sistēma ir integrēta ar dokumentu vadības sistēmu Lietvaris, kas nodrošina efektīvu dokumentu apriti.

BAC IS kodolu veido seši savstarpēji saistīti reģistri, papildināti ar statistikas un klasifikatoru moduļiem.

* **Bāriņtiesu reģistrs.** Reģistrs darbojas kā centrālā datubāze bāriņtiesu uzraudzībai, apkopojot informāciju par bāriņtiesu darbību, sastāvu un veiktajām pārbaudēm. Tas nodrošina sistemātisku pieeju bāriņtiesu darba kvalitātes novērtēšanai, uzglabājot datus par bāriņtiesu pamatinformāciju, darbinieku sastāvu un kvalifikāciju, pārbaužu rezultātiem un novērtējuma rādītājiem. Reģistrs mijiedarbojas ar pārbaužu un funkcionālās pārraudzības reģistriem, veidojot vienotu bāriņtiesu uzraudzības mehānismu.
* **Iestāžu reģistrs.** Šis reģistrs aptver visas iestādes, kurās uzturas bērni, tajā skaitā izglītības iestādes un bērnu aprūpes centrus. Reģistrā tiek uzturēta aktuāla informācija par iestāžu pamatdatiem, licencēm, veiktajām pārbaudēm un konstatētajiem pārkāpumiem. Reģistrs cieši sadarbojas ar pārbaužu reģistru un sūdzību reģistru, ļaujot identificēt riska zonas un plānot preventīvās darbības.
* **Personu reģistrs.** Reģistrā tiek apkopota informācija par personām, kas strādā bērnu tiesību aizsardzības jomā. Tas ietver datus par personu kvalifikāciju, izglītību, darba pieredzi un kvalifikācijas celšanas aktivitātēm. Reģistrs ir saistīts ar funkcionālās pārraudzības reģistru, nodrošinot efektīvu uzraudzību pār personu profesionālo darbību.
* **Sūdzību un dienesta ziņojumu reģistrs.** Šis reģistrs kalpo kā vienota platforma sūdzību un dienesta ziņojumu apstrādei. Tajā tiek reģistrēta detalizēta informācija par saņemtajām sūdzībām un dienesta ziņojumiem, veiktajām darbībām un pieņemtajiem lēmumiem. Reģistrs ir cieši integrēts ar pārbaužu reģistru un funkcionālās pārraudzības reģistru, nodrošinot operatīvu reaģēšanu uz konstatētajiem pārkāpumiem.
* **Bāriņtiesu un iestāžu pārbaužu reģistrs.** Reģistrs nodrošina sistemātisku pārbaužu plānošanu un rezultātu dokumentēšanu. Tajā tiek uzglabāta informācija par plānotajām un veiktajām pārbaudēm, konstatētajiem faktiem, ieteikumiem un to izpildes kontroli. Reģistrs mijiedarbojas ar visiem pārējiem reģistriem, nodrošinot visaptverošu uzraudzības funkciju īstenošanu.
* **Bāriņtiesu funkcionālās pārraudzības reģistrs.** Reģistrs ir veidots specifiskai bāriņtiesu darbības jomu uzraudzībai, īpaši fokusējoties uz aizgādības tiesību un ārpusģimenes aprūpes jautājumiem. Tajā tiek dokumentēti pārraudzības gadījumi, konstatējumi un metodiskā atbalsta pasākumi. Reģistrs cieši sadarbojas ar bāriņtiesu reģistru un pārbaužu reģistru.

1. Risku monitorings BAMS sistēmā

BAMS sistēmas koncepcijā plānots iekļaut arī bērnu risku monitoringa un skrīninga funkciju ar mērķi pamanīt un rīkoties situācijās, kurās identificēts riska faktors, kas varētu kaitēt bērna dzīves kvalitātei, bērna drošībai un veselības stāvoklim vai bērna attīstībai. Risku monitoringa funkcijas ietvaros tiktu uzskaitīti riski, kuru pieaugums vai samazināšanās tiktu monitorēta uz konkrētu notikumu pamata, vadoties pēc informācijas, kuru BAMS sistēma saņemtu no dažādajām Iestāžu PDIS.

* + - * 1. Risks BAMS sistēmas monitoringa sistēmas koncepcijā var tikt definēts kā *notikums, apstākļi vai notikumu kopums, kas ietekmē vai potenciāli nākotnē varētu ietekmēt bērna fizisko vai mentālo veselību, vadoties pēc vispārpieņemtām sabiedrības normām un atbilstot likumiem par bērnu tiesību un tiesisko interešu aizsardzību*. Lai izveidotu risku monitoringa sistēmu BAMS sistēmā, EY veica citu riska monitoringa sistēmu un dažādu materiālu, kā arī koncepciju metodoloģiju izskatīšanu. Piemēram, tika izskatīta gan informācija par augsta līmeņa bērnu vardarbības monitoringa sistēmām,[[4]](#footnote-5) gan riska faktora monitoringa matricas (piemēram, RM2000,[[5]](#footnote-6) kas paredzēta seksuālās uzmākšanās riska faktora noteikšanai vīriešiem Lielbritānijā), kā arī dažāda veida akadēmiskie un praktiskie materiāli, kuri paredzēti bērnu riska faktoru monitoringa kvalitātes noteikšanai.[[6]](#footnote-7) Pēc izpētes tika noteikti vairāki punkti, pēc kuriem vadīties riska monitoringa sistēmas izveidē:

1. monitoringa sistēmai jābūt balstītai uz ar bērnu saistītiem datiem, notikumiem un lēmumiem. Ir nepieciešams iekļaut datus- nodrošināt to gradāciju (klasifikāciju), identificējot, kuri notikumi ir primārie riska faktori ar augstu ietekmi un, kuri ir sekundārie (otršķirīgie) riska faktori ar vidēju vai zemu ietekmi;
2. lai nodrošinātu kvalitāti un vienotu pieeju, izmantojot uz datiem balstītu risinājumu, BAMS sistēmas riska monitoringa ietvaros būtu nepieciešams šo datu un gadījumu ietekmi vērtēt vienotā skalā;
3. ja gan bērna gadījumi, gan BAMS sistēmā atrodamie riska monitoringam attiecināmie dati būs vērtēti vienā skalā, ir nepieciešams veikt precīzu ietekmes novērtējumu katram gadījumam. Piemēram, ar reizinātāju palīdzību ir jāpielīdzina datu un gadījumu ietekme pret kopējo riska monitoringa reitingu. Tāpat prevencijas procesu ietekmei būtu jābūt proporcionālai pret riska palielināšanas faktoriem, ko var pielīdzināt, izmantojot tos pašus reizinātājus. Projekta ietvaros ar *reizinātājs*  var saprast noteiktu skaitli, kura uzdevums ir vienādot ietekmi divām skaitļu grupām, kuras ir vērtētas vienā skalā (piem. 1-10), taču grupu faktiskā ietekme uz gala rezultātu ir nevienlīdzīga. Reizinātāja darbības koncepta piemērs redzams 9. ilustrācijā.

A diagram of a number

Description automatically generated with medium confidence

9. ilustrācija: Reizinātāju koncepta darbības piemērs

1. kopējo riska monitoringa novērtējumu būtu nepieciešams attiecināt vienotā skalā, lai nodrošinātu vienmērību. Šo novērtējumu iedala trīs līmeņos – zemā, vidējā un augstā.
   1. Ar riskiem saistīto datu noteikšana bērna profilā
      * + 1. Riska jeb gadījuma novērtējums būtu balstīts uz BAMS sistēmā pieejamajiem bērna profila datiem un ar tiem saistītajiem notikumiem, proti, datu sadaļas un datu veida no attiecīgās sadaļas. Ievadītais lēmums un ar to saistīto datu veidu uzskaite BAMS sistēmas bērna profilā iniciē gadījuma uzskaiti un attiecīgo risku. Lai visaptveroši nodrošinātu vardarbības monitoringu bērniem un spētu preventīvi ietekmēt bērna situāciju, ir nepieciešams izskatīt un izvērtēt riska pakāpi ne tikai BAMS sistēmā pieejamajiem datiem par pašu bērnu, bet arī izvērtēt datus, kas saistīti ar bērna apstākļiem, bērna likumiskajiem pārstāvjiem un vispārējo ekosistēmu. Lai izvērtētu potenciālos riskus, nepieciešams identificēt nepieciešamos datus, kurus izmantot monitoringa ietvaros. Tos var iedalīt divās daļās: pirmā līmeņa dati no ievadītajiem lēmumiem (gadījumiem) un informācijas BAMS sistēmā par pašu bērnu un otrā līmeņa dati par bērna apstākļiem, bērna likumiskajiem pārstāvjiem un ar tiem saistītajiem notikumiem u. tml., kas atrodami bērna profilā. Kad gadījumu dati (12. tabula) tiktu ievadīti BAMS sistēmā un par tiem sistēmas ietvaros tiktu ziņots attiecīgajām Iestādēm, tās spētu aktīvi monitorēt potenciālos riskus, pastāvīgi saņemot informāciju par izmaiņām bērna profilā. Piemēram, Iestāde ievada datus PDIS vai manuāli ievada BAMS sistēmā, un attiecīgā Iestāde, kurai šie dati ir svarīgi tās funkciju pildīšanai un rīcības plānošanai, saņem paziņojumu sistēmā par datu izmaiņām bērna profilā un potenciālo riska faktoru. Attiecīgā iestāde ir spējīga izvērtēt situāciju un veikt darbības pēc šīs informācijas saņemšanas. Attiecīgajai iestādei nebūtu nepieciešams pārbaudīt vai meklēt datus par attiecīgo bērnu, jo jaunu datu ievades gadījumā tiktu veikts automātisks paziņojums.

16. tabula: Preventīvo riska monitoringa gadījumu piemēri

| N.p.k. | Gadījuma kategorija | Gadījuma paziņojuma avota iestāde | Jauna gadījuma paziņojuma piemērs(-i) |
| --- | --- | --- | --- |
| 1. | Administratīvie pārkāpumi | VP, PP; PAK | Lēmums par administratīvā pārkāpuma procesa uzsākšanu;  Lēmums par administratīvā soda piemērošanu. |
| 2. | Bāriņtiesu dati | Bāriņtiesa | Lēmumi adopcijas lietās;  Lēmumi saistībā ar ārpusģimenes aprūpi;  Lēmumi par bērna nodošanu citas personas aprūpē;  Atzinumi tiesai;  Lēmumi par obligāto ārstēšanu;  Lēmumi aizgādības tiesību lietās. |
| 3. | Dzīves apstākļu pārbaude | Bāriņtiesa, PP, VP, SD, ĀAAC | Akts par dzīves apstākļu pārbaudi. |
| 4. | Ģimenes ārsta dati | ĀP (ģimenes ārsti, pediatri), NVD | Ģimenes ārsta maiņa;  Ārstniecības personu ziņojums par konstatētām pazīmēm, kas var liecināt par vardarbīgu attieksmi pret bērnu. |
| 5. | Bērna ieradumi | VP, PP, SD, Izglītības iestādes, BAI, Bāriņtiesa, ĀP | Informācija par bērna nelabvēlīgiem ieradumiem (nosliece uz deviatīvu rīcību). |
| 6. | IeVP dati | IeVP | Uzsākta/pabeigta resocializācijas programma. |
| 7. | Invaliditāte | VDEĀVK | Invaliditātes piešķiršana. |
| 8. | Izglītība | IZM, Izglītības iestādes | Izglītības iestādes maiņa;  Izglītības iestādes neapmeklētība;  Izglītības iestādes pārstāvja (piemēram, sociālā pedagoga) ziņojums par konstatētām pazīmēm, kas var liecināt par vardarbīgu attieksmi pret bērnu. |
| 9. | Kriminālprocesi | Tiesa, VP, LRP | Spriedumi par brīvības atņemšanu u.c. spriedumi;  Lēmumi par kriminālsoda noteikšanu;  Lēmumi par kriminālprocesa virzību. |
| 10. | Nodarbinātība | VID | Bērna ienākumu gūšanas uzsākšana;  Bērna ienākumu gūšanas izbeigšana. |
| 11. | Pabalsti | VSAA, SD | Lēmumi par pabalstu piešķiršanu. |
| 12. | Uzturlīdzekļi | UGF | Lēmumi par uzturlīdzekļu piešķiršanu. |
| 13. | Pašvaldības pakalpojumi | BAI,  SD | Lēmums par pakalpojuma piešķiršanu;  Ziņojums par piešķirtā pakalpojuma saņemšanu. |
| 14. | Personas pamatdati | PMLP | Bērnam mainās ieraksts FPRIS (piemēram, vārds/ uzvārds/ personas kods / deklarētā dzīvesvieta). |
| 15 | Policijas dati | VP, PP | Lēmumi par nošķiršanu. |
| 16. | Probācija | VPD | Uzsākta probācijas lieta;  Izbeigta probācijas lieta;  Atbalsta programmas realizācija. |
| 17. | Psihologa apmeklēšana | SD, Latvijas Bērnu fonds | Tiek uzsāktas konsultācijas pie psihologa;  Tiek pārtrauktas konsultācijas pie psihologa;  Sniegts psihologa atzinums. |
| 18. | Psihiatra apmeklēšana | ĀP, SD | Tiek uzsākta psihiatra apmeklēšana;  Tiek pārtraukta psihiatra apmeklēšana;  Sniegts psihiatra slēdziens. |
| 19. | Tiesas nolēmumi | Tiesa | Nolēmumi par pagaidu aizsardzību pret vardarbību;  Nolēmumi krimināllietās;  Nolēmumi civillietās (bērna dzīvesvietas noteikšana, saskarsmes tiesības izmantošanas kārtības noteikšana, atsevišķas aizgādības noteikšana), spriedumi par aizgādības tiesību atņemšanu / atjaunošanu. |
| 20. | Atbalsta pakalpojumi | SD, BAC | Nozīmēta uzvedības sociālās korekcijas, sociālās rehabilitācijas vai cita atbalsta pakalpojuma programma;  Uzvedības sociālās korekcijas, sociālās rehabilitācijas vai cita atbalsta pakalpojuma programmas termiņa beigas;  Saņemti uzvedības sociālās korekcijas, sociālās rehabilitācijas vai citi atbalsta pakalpojumi. |
| 21. | Vardarbība | Bāriņtiesa, VP, PP, SD, BAC un citi | Bērns cietis no vardarbības;  Bērns ir veicis vardarbīgas darbības;  Identificētas apdraudošas pazīmes ģimenē. |

Otršķirīgos datus, kas tiktu izmantoti riska monitoringa ietvaros, ir nepieciešams definēt no BAMS sistēmā pieejamās informācijas. To noteikšanai būtu nepieciešams izskatīt katru datu veida ietekmes potenciālu uz riskiem un noteikt, vai dati ir potenciāli svarīgi, vai arī tos var neiekļaut riska monitoringa koncepcijas izveidē. Izskates un prioritizācijas procesu varētu veikt šādi:

* Tiek apkopoti visi pieejamie datu veidi BAMS sistēmā;
* Katra Iestāde nosauc viņasprāt svarīgos otršķirīgos datus;
* Tiek izskatīta un analizēta informācija, nosakot otršķirīgo datu veidus un ietekmi uz riska paaugstināšanos vai samazināšanos;
* Tiek informētas iestādes par otršķirīgo datu uzskaiti, tās ietekmes vērtību uz riska monitoringu.

Pēc datu prioritizēšanas būtu pieejams galējais skaits ar datu veidiem un to ietekmi uz riska monitoringu.

* 1. Kopējais monitoringa ietvars un risku vērtēšana

Pēc riska monitoringam piemēroto gadījumu, kā arī otršķirīgo datu noteikšanas būtu nepieciešams datus izvērtēt, nosakot, kāda ietekme datiem ir uz riska faktora palielināšanos. Katram gadījumam jeb riskam tiktu nominēta vērtība noteiktā un vienotā skalā. Tāpat arī preventīvajām risku novēršanas darbībām būtu nepieciešama nominālā vērtība, lai attiecīgi vadītu riska faktoru un to pazeminātu darbību rezultātā.

* + - 1. Pēc risku ietekmes vērtību noteikšanas (augsts, vidējs, zems risks) balstoties uz primārajiem un sekundārajiem (otršķirīgajiem) notikumiem, nepieciešams novērtēt kādas preventīvas darbības tiek veiktas ar konkrētajiem gadījumiem. Šo preventīvo darbību rezultātā kopējais riska līmenis tiek samazināts. Gan primāro, gan otršķirīgo datu, gan prevencijas funkciju ietekme BAMS sistēmā būtu vērtēta noteiktā un vienotā skalā, lai nodrošinātu vienādu pieeju datu vērtēšanai un pārredzamībai, piemēram, desmit baļļu skalā. Primāro datu ietekme uz riska monitoringu konceptuāli būtu lielāka kā otršķirīgajiem datiem, jo informācija tiktu saņemta no gadījumu reģistrēšanas BAMS sistēmā. Tāpat arī prevencijas funkciju ietekmei uz galējo riska monitoringa reitingu būtu jābūt proporcionālai pret riska faktoru, pēc kura tika piešķirts attiecīgā līmeņa risks. Otršķirīgie dati būtu vairāk saistīti ar bērna vidi un apkārt esošajiem apstākļiem, tādēļ to ietekme uz riska monitoringu būtu mazāka.
         1. Pēc datu veidu sadales, riska ietekmes vērtības piešķiršanas un reizinātāju izvēles ir nepieciešams noteikt riska monitoringa līmeņus. Riska monitoringu var iedalīt trīs dažādos līmeņos, katram no tiem piemērojot attiecīgās darbības, kas jāveic, ja bērns nonācis noteiktajā riska kategorijā.
         2. Secīgi nepieciešams nodefinēt, kāda veida darbības atbildīgajai iestādei ir jāveic, kad noteikta līmeņa risks ir konstatēts, tajā skaitā jānorāda atvēlētais laiks, piemēram, nekavējoties, šīs dienas laikā vai darbību secībā.
         3. Riska monitoringa sistēmas risku ietekmes pārskatu iespējams redzēt 10. ilustrācijā.
         4. 

10. ilustrācija: Riska monitoringa sistēmas risku ietekmes pārskats

* 1. Prevencijas funkcijas īstenošana
     + - 1. Riska monitoringa mērķis ir pamanīt un rīkoties situācijās, kurās identificēts riska faktors, kas varētu kaitēt bērna dzīves kvalitātei, bērna drošībai un veselības stāvoklim vai bērna attīstībai. Lai nodrošinātu reprezentatīvu monitoringa sistēmu, konkrētajos riska līmeņos identificētajiem bērniem ir nepieciešams piemērot riska prevencijas darbības, nodrošinot riska mazināšanu un bērna attīstības pilnvērtīgu sekmēšanu. Konkrēto riska prevencijas darbību veikšanas rezultātā (kas tiek veiktas no Iestāžu puses un par kuru īstenošanu BAMS sistēmā tiek saņemti dati) riska līmenis, balstoties uz augstāk aprakstītajiem risku klasifikācijas principiem, bērnam tiktu mazināts. Riska prevencijas shematisko attēlojumu iespējams redzēt 11. ilustrācijā.
         2. 

11. ilustrācija: Riska prevencijas shematiskais attēlojums

* + - * 1. Attiecīgi katram no trīs līmeņu riskiem, kā arī atkarībā no riska faktora bērnam var tikt veiktas dažādas riska prevencijas darbības. Darbības specifika un tips būtu pielāgots bērnam pēc tam identificētajām nepieciešamībām, taču sistēmā darbību klasifikāciju būtu nepieciešams vienādot, lai nodrošinātu vienlīdzīgu pieeju prevencijas funkciju ietekmes un progresa monitoringam. Potenciālo bērna riska prevencijas funkciju piemēri ir redzami 17. tabulā.

17. tabula: Bērnu riska monitoringa preventīvo funkciju tipu piemēri

|  |  |  |
| --- | --- | --- |
| **Nr.p.k.** | **Preventīvā funkcija** | **Skaidrojums** |
| 1. | Psiholoģiskais atbalsts un konsultatīvie pakalpojumi | Nodrošināt bērnam psihologa konsultācijas un psiholoģiska rakstura atbalsta pakalpojumus. Mērķis – risināt emocionāla un psiholoģiska rakstura problēmas, kas varētu paaugstināt jau esošos riska faktorus. Papildus, veicināt konsultāciju pakalpojumu nodrošināšanu bērnam, bērna likumiskajiem pārstāvjiem vai vienā mājsaimniecībā dzīvojošām personām, lai prevencijas formātā palīdzētu bērnam un ar bērnu saistītajām personām atrisināt apgrūtinājumus, kas mazinātu bērna esošo riska novērtējumu. |
| 2. | Veselības un medicīniskie pakalpojumi | Nodrošināt piekļuvi fiziskās veselības un medicīniskajiem pakalpojumiem, lai veicinātu bērna pilnvērtīgu attīstību. Mērķis – risināt fiziskās veselības problēmas, ja tiek identificēts, ka to ietekme uz bērna attīstību ir attiecināma pret kādu no riska faktora līmeņiem. |
| 3. | Izglītības un interešu izglītības programmas | Nodrošināt un veicināt bērna izglītības procesa uzlabošanos un/vai iesaisti tam noteiktās izglītības programmās. Mērķis – veicināt bērna pilnvērtīgu attīstību izglītības procesā, sniedzot atbalstu bērnam, ja nepieciešama bērna vajadzībām atbilstošas izglītības programmas nodrošināšanai. |
| 4. | Sociālā atbalsta programmas | Nodrošināt bērnu un bērna likumiskos pārstāvjus ar sociālā atbalsta sistēmu, lai bērnam tiktu nodrošināti droši apstākļi un labbūtība. |
| 5. | Uzraudzība | Bērna un ar bērnu saistīto personu un apstākļu monitorings, vērtējot apstākļu, bērna likumisko pārstāvju un vienā mājsaimniecībā dzīvojošo personu un bērna labsajūtas izmaiņas noteiktā laika periodā. Uzraudzība kā funkcija ir svarīga pirms intervences bērna vidē funkcijas iedarbināšanas. Uzraudzības darbībās noteiktie gadījumi un apstākļi var sekmēt riska palielināšanos, tāpēc uzraudzība tiek izcelta kā atsevišķa funkcija. |
| 6. | Intervence bērna vidē | Iesaiste un izmaiņu veikšana bērna vidē vai bērna apstākļu izmaiņu nodrošināšana kritiskos gadījumos, kad papildlīdzekļu un atbalsta programmu pielietojums vairs nespētu sasniegt vēlamo iznākumu. |
| 7. | Atbalsta programmas | Veicināta bērna dalība dažādos pasākumos ar mērķi – izmaiņu ieviešana, kuras nepieciešamas, lai mazinātu prettiesiskas rīcības riskus bērnam. |

* 1. Risku monitoringa funkcijas piemērs
     + - 1. Lai vieglāk izprastu BAMS sistēmas risku monitoringa sistēmas koncepciju 8.4. apakšsadaļā tiks demonstrēti divi piemēri ar faktiskajiem soļiem, kad tiek konstatēts riska faktors un kādas darbības tiek veiktas.
         2. **1. piemērs: Neattaisnoto kavējumu konstatēšana**
         3. No Izglītības iestādes PDIS tiek saņemti dati BAMS sistēmā par bērnu, kuram ir vairāki neattaisnotie stundu kavējumi, un tiek automātiski izveidots šī bērna profils. BAMS sistēmā bērna profilā tiek automātiski pievienoti dati no citām PDIS par to, ka bērna ģimenē pēdējā gada laikā bijušas lielas izmaiņas – vecāku laulības šķiršana un bērna mātei ir piešķirts maznodrošinātas personas statuss. Pamatojoties uz visaptverošo riska novērtējumu pēc visām sākuma fāzes darbībām, datiem un analīzes veikšanas, BAMS sistēma nosūta datus (signālu par nepieciešamību veikt preventīvās darbības) citām atbildīgām iestādēm ­‑ SD un bāriņtiesai. Balstoties uz pieejamajiem BAMS sistēmas datiem, SD un bāriņtiesa izstrādā atbalsta plānu, kas atbilst attiecīgajam riska līmenim. Tiek monitorēts gadījuma progress, un jebkādas izmaiņas bērna situācijā vai jaunu datu ievade PDIS tiek dokumentēta BAMS sistēmā, saņemot informāciju no atbildīgajām iestādēm, attiecīgi veicot turpmākas izmaiņas riska novērtējumā un klasifikācijas līmeņos.
         4. Piemēra pārskats pa soļiem ir atrodams 12. ilustrācijā.



12. ilustrācija: Neattaisnoto kavējumu konstatēšana – piemēra vizualizācija

18. tabula: Neattaisnoto kavējumu konstatēšana – piemēra darbību apkopojums

|  |  |
| --- | --- |
| **Nr.p.k.** | **Darbība** |
| 1. | Izglītības iestādē tiek konstatēts, ka bērnam ir vairāki neattaisnoto stundu kavējumi. Dati par neattaisnotajiem stundu kavējumiem tiek nodoti no Izglītības iestādes PDIS BAMS sistēmai. |
| 2. | BAMS sistēmā tiek saņemti dati no Izglītības iestādes PDIS par neattaisnotajiem stundu kavējumiem. BAMS sistēma tiek automātiski izveidots bērna profils. |
| 3. | Tiek saņemti aktuālie dati par to, ka bērna ģimenē pēdējā gada laikā bijušas lielas izmaiņas – vecāku laulības šķiršana un bērna mātei ir piešķirts maznodrošinātas personas statuss (riska faktors). |
| 4. | BAMS sistēma veic datu analīzi. |
| 5. | Bērna profilā tiek automātiski piešķirts riska reitinga līmenis. |
| 6. | BAMS sistēma nosūta datus (signālu par nepieciešamību veikt preventīvās darbības) citām atbildīgām iestādēm ­‑ SD un bāriņtiesai. |
| 7. | Tiek veiktas preventīvās darbības un tiek monitorēta to izpilde. Pēc atbildīgo Iestāžu rīcības un veiktajām darbībām, lai pārliecinātos par bērna drošību ģimenē, Iestādes ievada datus par konstatētiem apstākļiem savās PDIS, kuras secīgi nodot datus BAMS sistēmai. |

**2.piemērs: Bērnam netiek nodrošinātas regulāras ārsta apskates**

* + - * 1. ĀP konstatē, ka vecāki nenodrošina zīdainim regulāras ārsta apskates. ĀP izveido bērna profilu BAMS sistēmā un ievada datus par situāciju. BAMS sistēmas bērna profilā tiek automātiski pievienoti dati no citām PDIS par to, ka bērna mātei ir atņemtas 3 bērnu aizgādības tiesības pārmērīgas apreibinošo vielu lietošanas dēļ un bērni atrodas ārpusģimenes aprūpē, nevienam no 4 bērniem nav noteikta paternitāte, dati par saņemtajiem ārstnieciskiem pakalpojumiem bērnu mātei nav konstatēti, pēdējā gada laikā uz mātes dzīvesvietas adresi bija 7 policijas izsaukumi saistībā ar konfliktsituācijām. BAMS sistēma nosūta datus (signālu par nepieciešamību veikt preventīvās vai neatliekamas darbības) citām atbildīgām Iestādēm, piemēram SD un bāriņtiesai. Pēc atbildīgo Iestāžu rīcības un veiktajām darbībām, lai pārliecinātos par bērna drošību ģimenē, Iestādes ievada datus par konstatētiem apstākļiem savās PDIS, kuras secīgi nodot datus BAMS sistēmai. BAMS sistēmā, saņemot informāciju no Iestādēm, attiecīgi veic turpmākas izmaiņas riska novērtējumā un klasifikācijas līmeņos. Riska līmenis BAMS sistēmas bērna profilā tiek samazināts pēc tam, kad ģimene saņems nepieciešamos atbalsta pakalpojumus bērna labbūtības nodrošināšanai un bērnam ģimenē būs nodrošināta pilnvērtīga aprūpe vai bērnam būs nodrošināta ārpusģimenes aprūpe.
        2. Piemēra pārskats pa soļiem ir atrodams 13. ilustrācijā.
        3. 

13. ilustrācija: Bērnam netiek nodrošinātas regulāras ārsta apskates – piemēra vizualizācija

*19. tabula: Bērnam netiek nodrošinātas regulāras ārsta apskates – piemēra darbību apkopojums*

|  |  |
| --- | --- |
| **Nr.p.k.** | **Darbība** |
| 1. | ĀP konstatē, ka vecāki nenodrošina zīdainim regulāras ārsta apskates. ĀP izveido bērna profilu BAMS sistēmā. |
| 2. | ĀP ievada datus par situāciju BAMS sistēmā. |
| 3. | BAMS sistēmas bērna profilā tiek automātiski pievienoti dati no citām PDIS par to, ka bērna mātei ir atņemtas 3 bērnu aizgādības tiesības pārmērīgas apreibinošo vielu lietošanas dēļ un bērni atrodas ārpusģimenes aprūpē, nevienam no 4 bērniem nav noteikta paternitāte, dati par saņemtajiem ārstnieciskiem pakalpojumiem bērnu mātei nav konstatēti, pēdējā gada laikā uz mātes dzīvesvietas adresi bija 7 policijas izsaukumi saistībā ar konfliktsituācijām. |
| 4. | BAMS sistēma veic datu analīzi. |
| 5. | Bērna profilā tiek automātiski piešķirts riska reitinga līmenis. |
| 6. | BAMS sistēma nosūta datus (signālu par nepieciešamību veikt preventīvās darbības) citām atbildīgām iestādēm ­‑ SD un bāriņtiesai. |
| 7. | Tiek veiktas preventīvās darbības un tiek monitorēta to izpilde. Pēc atbildīgo Iestāžu rīcības un veiktajām darbībām, lai pārliecinātos par bērna drošību ģimenē, Iestādes ievada datus par konstatētiem apstākļiem savās PDIS, kuras secīgi nodot datus BAMS sistēmai. Riska līmenis BAMS sistēmas bērna profilā tiek samazināts pēc tam, kad tiek saņemti dati par to, ka ģimene ir saņēmusi nepieciešamos atbalsta pakalpojumus bērna labbūtības nodrošināšanai un bērnam ģimenē ir nodrošināta pilnvērtīga aprūpe vai bērnam ir nodrošināta ārpusģimenes aprūpe. |

1. Nestandarta gadījumus atbalstošā BAMS sistēmas funkcionalitāte

Interviju laikā ar Iestāžu pārstāvjiem tika identificēti nestandarta gadījumi, kuru rezultātā būtu nepieciešama datu uzkrāšana. 20. tabulā tiek uzskaitīti šādu nestandarta gadījumu veidi.

20. tabula: Nestandarta gadījumu datu uzkrāšana BAMS sistēmā

|  |  |  |  |
| --- | --- | --- | --- |
| * + - * 1. **Nr.**         2. **p.k.** | * + - * 1. **Nestandarta gadījumu veida nosaukums** | * + - * 1. **Nestandarta gadījumu veida apraksts** | * + - * 1. **Nestandarta gadījumu veida risinājums** |
| * + - * 1. 1. | * + - * 1. Bērnu nav iespējams identificēt | * + - * 1. Nav iespējams identificēt bērnu un ziņot par konkrēto gadījumu, jo bērna dati nav reģistrēti FPRIS | * + - * 1. Iespēja nodrošināt manuālu datu ievadi un rediģēšanu (tikai pēc nepieciešamības lietotājiem ar īpašām tiesībām);         2. Personas koda un citu pamatdatu aizstāšana ar identifikatoru;         3. Paskaidrojuma brīvā teksta lauki. |
| * + - * 1. 2. | Nav iespējams identificēt bērna likumisko pārstāvi | * + - * 1. Nav iespējams noteikt bērna likumisko pārstāvi un ziņot par konkrēto gadījumu, jo trūkst nepieciešamās informācijas vai dokumentācijas par bērna likumisko pārstāvi | * + - * 1. Iespēja nodrošināt manuālu datu ievadi un rediģēšanu (tikai pēc nepieciešamības lietotājiem ar īpašām tiesībām);         2. Personas koda un citu pamatdatu aizstāšana ar identifikatoru;         3. Paskaidrojuma brīvā teksta lauki. |
| * + - * 1. 3. | * + - * 1. IS lietotājam nav tiesību izveidot bērna profilu | * + - * 1. Nav iespējams izveidot bērna profilu un ziņot par konkrēto gadījumu, jo IS lietotājam nav nepieciešamo tiesību | IS lietotāju tiesību piešķiršana, ko veic administrators, pēc pieprasījuma un BAC apstiprinājuma. |
| * + - * 1. 4. | Bērna profila dublikāta identifikācija | * + - * 1. Ir identificēts bērna profila dublikāts | * + - * 1. IS lietotāju tiesību izveide ar iespējām migrēt bērna profila datus citā profilā un slēgt profilu;         2. Bērna profila datu migrācija uz citu profilu;         3. Bērna profila manuāla slēgšana. |
| * + - * 1. 5. | * + - * 1. Bērns vai bērna likumiskais pārstāvis pieprasa dzēst bērna datus | * + - * 1. Bērns vai bērna likumiskais pārstāvis pieprasa dzēst bērna datus | Personas datu aizsardzības pārvaldības sadaļa, kas iekļauj pieprasījumu un izrietošo personas datu aizsardzības pasākumu uzskaiti. |

BAMS sistēmas funkcionalitātei ir jāatbalsta nestandarta gadījumu rezultātā radīto datu apstrāde un izmaiņas procesu plūsmās. 20. tabulā aprakstītiem nestandarta gadījumu risinājumiem jābūt ieviestiem BAMS sistēmas funkcionālo prasību sarakstā. Funkcionālo prasību sarakstam jābūt pielāgotam arī citiem risinājumiem, jo šādu nestandarta gadījumu veidu saraksts var tikt papildināts, balstoties uz Iestāžu identificētajām vajadzībām, kā arī sistēmanalīzes laikā.

1. Stratēģiskajās diskusijās identificētie apsvērumi
   * + 1. Atbilstoši 2025. gada 10. aprīļa Bērnu lietu sadarbības padomes lēmumam EY piedalījās BAC organizētajās sanāksmēs ar mērķi informēt dalībniekus par BAMS sistēmas ieviešanas projekta statusu un diskutēt par sadarbību uzlabojošiem jautājumiem. Sanāksmju stratēģiskajās diskusijās piedalījās pārstāvji no sekojošajām iestādēm, departamentiem, pārvaldēm un ministrijām:

* Bērnu aizsardzības centrs;
* Bērnu labklājības tīkls;
* Iekšlietu ministrijas informācijas centrs;
* Iekšlietu ministrijas Nozares politikas departaments;
* Ieslodzījuma vietu pārvalde;
* Izglītības ministrijas Politikas iniciatīvu un attīstības departaments;
* Labklājības ministrijas Bērnu un ģimenes politikas departaments;
* Labklājības ministrijas Informācijas tehnoloģiju departaments;
* Latvijas digitālās veselības centrs;
* Latvijas Pašvaldību savienība;
* Latvijas SOS Bērnu ciematu asociācija;
* Rīgas pašvaldības policija (Bērnu likumpārkāpumu profilakses nodaļa);
* Tiesībsargs (Bērnu nodaļa);
* Tieslietu ministrijas Bērnu un jauniešu tiesību departaments;
* Tiesu administrācijas Informācijas sistēmu un tehnoloģiju departaments;
* Uzturlīdzekļu garantiju fonda administrācija;
* Valsts policijas Galvenās kārtības policijas pārvalde;
* Valsts probācijas dienesta Resocializācijas departaments;
* Valsts robežsardzes Robežpārbaudes un imigrācijas kontroles pārvalde;
* Veselības ministrija;
* Viedās administrācijas un reģionālās attīstības ministrijas Pašvaldību departaments.

Sanāksmju diskusiju laikā tika identificēti papildus apsvērumi, kuri ir daļa no BAMS sistēmas koncepcijas un kuriem ir stratēģiska ietekme uz BAMS sistēmas izstrādi un attīstību:

* 2029. gadā IeM IC IT vides pārbūves rezultātā plāno izbeigt NPAIS uzturēšanu, kas nozīmē to, ka sistēmas lietošana tiks pārtraukta.
* Tiek paredzēts, ka PDIS būs nepieciešami pielāgojumi, lai atbalstītu datu nodošanu un saņemšanu BAMS sistēmā. Būs nepieciešami papildlauki (tai skaitā brīvās ievades lauki), kuros speciālisti fiksēs svarīgu informāciju, kas tiks nodota BAMS sistēmai. Piemēram, PDIS būs nepieciešams papildu lauks “riska pazīmes”, kurā tiek norādīti vispārīgi novērojumi. BAMS sistēmā apstrādājamā informācija būs plaša un ir jānosaka papildus lauku nepieciešamība un jāprioritizē to apjoms. Piemēram, cik detalizēti jāfiksē informācija par diagnozēm, kas ir uzskaitītas E-veselibā, un kāda tieši informācija no tām ir svarīga BAMS lietotājiem-speciālistiem, lai plānotu preventīvu rīcību.
* Nākotnē būs nepieciešamas precizējošas intervijas ar Iestādēm par esošajiem datu apmaiņas servisiem ar mērķi noteikt, vai iestādēm ir nepieciešams finansējums datu padošanas/ saņemšanas pielāgošanai uz/no BAMS.
* Datu konfidencialitātes nolūkos tiek informēts, ka KRASS ietvertie dati ir izmeklēšanas noslēpumus, tāpēc datu apmaiņas servisā jāparedz asinhrons režīms, kas padarītu iespējamu datu apmaiņu tikai ar procesa virzītāja atļauju.
* Sinhronizējot BAMS izstrādes plānus ar valsts IKT politikas stratēģiju tiek identificēta nepieciešamība gūt Valsts digitālās attīstības aģentūras skatījumu par šajā koncepcijā uzskaitītajām datu apmaiņām. Par cik tiek paredzēts izmantot datu apmaiņas koplietošanas platformu DAGR, šis viedoklis palīdzētu iegūt skaidrāku izpratni par iespējām un draudiem.
* Nepieciešamas turpmākas diskusijas ar DigiSoc projekta realizētājiem saistībā ar sociālo pakalpojumu piešķiršanas datiem, kas ir nepieciešami, lai BAMS sistēmā redzētu bērniem un ģimenēm piešķirtos pakalpojumus un to sniedzējus.
* Tiek diskutēts par datu pirmavotiem, citu starpā tiek diskutēts par to, ka primārs datu avots par kriminālprocesā cietušo personu ir ProIS. Tāpēc BAMS sistēmai šie dati jāiegūst no ProIS, nevis TIS.
* Sistēmanalīzes laikā būs rūpīgi jāvērtē nepieciešamais BAMS sistēmā apstrādājamais informācijas un datu apjoms, jo BAMS sistēmā tiks apstrādāti sensitīvi dati un to apstrādei jābūt pamatotai ar noteiktu mērķi un ietekmi.
* Ir jāparedz NPAIS bērnu profilu datu migrācija uz BAMS sistēmu un tiek diskutēts par to, ka nav pamatoti migrēt visu NPAIS notikumu vēsturi neprecīzu un novecojušo datu dēļ. Tiek secināts, ka efektīvāk būtu nodrošināt NPAIS datu arhīvu un jaunos notikuma datus sinhronizēt starp BAMS un PDIS.
* Analizējot E-veselības portālu un papildinot projektā iesniedzamo medicīnas datu sarakstu tiek secināts, ka bez informācijas par ģimenes ārstu uz BAMS būtu nododami gan dati par izrakstītajām receptēm, informācija par nosūtījumiem uz laboratoriskajiem rezultātiem un citi pieejamie dati, kas var palīdzēt citām iestādēm informatīvos nolūkos lēmumu pieņemšanā. Taču par precīzu datu saturu jādiskutē nākošajos posmos.
* Izglītības jomas dati (piemēram, attaisnoto un neattaisnoto kavējumu dati) un veselības jomas dati (piemēram, informācija no ģimenes ārsta par attaisnotajiem kavējumiem) ir būtiski priekš BAMS sistēmas. Jomu speciālisti gribētu saņemt atgriezenisko saiti par bērna dzīves situācijām (piemēram, vitāli svarīgu informāciju, lai nozīmētu ārstēšanu).

Pielikumi

**1.pielikums: Jaunās BAMS sistēmas koncepcijas datu apmaiņas vajadzību apkopojums datiem, kas nav noteikti MK noteikumos Nr. 157, Rīgā 2014. gada 25. martā “Nepilngadīgo personu atbalsta informācijas sistēmas noteikumi”**

**Faila nosaukums: NPAIS\_Iztrukstosu\_bernu\_lietas\_datu\_analize\_v1.0.xlsx**

1. [Framework for the Assessment of Children in Need and Their Families and Signs of Safety: Competing or Complementary Frameworks? | The British Journal of Social Work | Oxford Academic](https://academic.oup.com/bjsw/article/51/7/2571/5875231); [↑](#footnote-ref-2)
2. The Child Welfare Triangle Method, <https://www.sotsiaalkindlustusamet.ee/>. [↑](#footnote-ref-3)
3. \* *Atbildīgās iestādes nav iekļautas pašreizējā NPAIS sistēmas izmantošanā.* [↑](#footnote-ref-4)
4. https://fra.europa.eu/en/publication/2024/mapping-child-protection-systems-eu-update-2023 [↑](#footnote-ref-5)
5. <https://www.birmingham.ac.uk/Documents/college-les/psych/RM2000scoringinstructions.pdf> [↑](#footnote-ref-6)
6. <https://onlinelibrary.wiley.com/doi/epdf/10.1002/car.2728> [↑](#footnote-ref-7)